Penduduk Bukit Hmong keluar mengundi

CHIANG MAI, 14 Mei- Berjuta-juta penduduk di Thailand keluar untuk mengundi termasuk penduduk yang tinggal di Bukit Hmong.Ianya sebuah kawasan pergunungan hutan yang diselubungi kabus.Para pengundi dijangka akan memberikan kekalahan besar kepada Perdana Menteri Prayut Chan-o-Cha selepas kempen yang dilakukan, seperti tidak mendapat sokongan generasi muda.Kira-kira 52 juta orang telah didaftarkan untuk mengundi di seluruh negara Gajah Putih itu.Di utara Chiang Mai, ratusan penduduk bukit Hmong beratur untuk mengundi sejurus tempat pengundian dibuka pada pukul 8.00 pagi waktu tempatan."Pilihan raya ini penting untuk semua kerana kita akan melihat perubahan besar yang ditunggu sejak lapan tahun lalu," kata Jidapa Wangwanapat kepada AFP."Jika pilihan raya ini berjalan lancar dan tiada rasuah, maka saya rasa negara akan menjadi lebih baik," katanya.Bagaimanapun, parti pembangkang telah mendahului dalam pengundian menjelang pilihan raya, dan meningkatkan ketidakpuasan hati pengundi terhadap pemulihan ekonomi yang lemah selepas wabak COVID-19."Saya menjangkakan pilihan raya ini akan mengubah Thailand ke arah yang lebih baik memandangkan ekonomi benar-benar teruk pada masa ini," kata Maethawe Wangwanapat kepada AFP.“Saya harap pilihan raya ini akan menggerakkan negara ke arah yang lebih baik,” kata Maethawe, 30.Penduduk Hmong kebanyakannya tinggal di utara Chiang Mai dan Chiang Rai mempunyai sejarah tersendiri dengan Thailand tengah dan ada yang terus menghadapi diskriminasi.- AFP


Erdogan hadapi tentangan sengit pada Pilihan Raya Presiden

ISTANBUL, 15 Mei - ISTANBUL, 15 Mei - Pusat pengundian bagi Pilihan Raya Presiden dan Parlimen Turkiye ditutup petang Ahad dan keputusan dijangka lewat hari ini.Pilihan Raya itu dikatakan akan menamatkan pemerintahan selama dua dekad Presiden, Recep Tayyip Erdogan.Pengiraan awal mendapati Presiden Recep Tayyip Erdogan yang berdepan pertandingan tiga penjuru sedang mendahului pencabarnya.

Erdogan memperoleh 53 peratus berbanding pesaing utama, Kemal Kilicdaroglu sebanyak 41 peratus.Penganalis menjangka jurang peratus berkenaan mengecil apabila lebih banyak kertas undi dikira.Lebih 64 juta rakyat layak mengundi dalam pilihan raya berkenaan yang menyaksikan Erdogan berdepan ujian paling mencabar dalam tempoh 20 tahun.Pilihan raya diadakan ketika negara di tengah-tengah krisis kos sara hidup.Pesaing terdekat Erdogan ialah Kemal Kilicdaroglu, yang mengetuai pakatan enam parti pembangkang.Pilihan raya penentu akan diadakan 28 Mei ini, jika seorang daripada mereka gagal mendapat lebih 50 peratus undi.-AFP


Taufan Mocha, tiada kemalangan jiwa dilaporkan

TEKNAF, 15 Mei - Taufan Mocha yang melintasi pantai Bangladesh dan Myanmar pada Ahad tidak menyebabkan kerosakan besar dan tiada kematian dilaporkan.Kerja-kerja pembersihan dan pembaikan infrastuktur utama yang rosak sedang giat dijalankan.

Menteri Pengurusan Bencana dan Bantuan Bangladesh, Enamur Rahman berkata kerajaan mengambil langkah sewajarnya untuk membantu penduduk terjejas.Katanya, sebelum taufan melanda lebih 750,000 penduduk telah dipindahkan.Bagaimanapun kira-kira 500 tempat perlindungan sementara telah rosak di kem yang menempatkan hampir satu juta pelarian Rohingya di Cox's Bazar .Taufan dengan kelajuan angin sehingga 215 kilometer sejam itu turut menyebabkan bekalan elektrik terputus, banjir serta bumbung rumah dan premis perniagaan tercabut dan banyak pokok tumbang.-AFP


Set barangan kemas milik Puteri Diana dilelong Jun ini

NEW YORK, 15 Mei - Set barangan kemas milik Puteri Diana, Suite Swan Lake yang dipakai oleh mendiang puteri itu pada penampilan terakhirnya di khalayak ramai akan dilelong di New York 27 Jun ini.Nilai lelongan set rantai bersama subang bertatahkan berlian dan mutiara itu dianggarkan 10 juta pound sterling.Barang kemas pemberian kekasihnya, Dodi Al-Fayed itu akan dipamerkan di London sebelum dilelong.

Barangan kemas itu dipakai Puteri Diana pada upacara rasmi terakhir dihadirinya di Royal Albert Hall sebelum meninggal dunia pada 1997.Hasil lelongan akan disalurkan bagi mengumpul dana untuk perang Ukraine.Set itu dimiliki oleh keluarga Ukraine sejak 2008 dan dipercayai kali pertama barang kemas milik Puteri Diana dijual secara terbuka.Pakar di Rumah Lelong New York, Guernsey menjangka set itu akan dilelong pada harga antara empat juta pound sterling sehingga 11 juta pound sterling .Presidennya, Arlan Ettinger berkata ia dianggap satu-satunya barang kemas Diana yang pernah dijual.-REUTERS


PRU Thailand: Parti anak Thaksin di tempat kedua dalam kiraan awal

BANGKOK, 15 Mei - Dua parti utama pembangkang Thailand mendahului undian popular dalam kiraan awal Pilihan Raya Umum, manakala parti yang disokong tentera dan diketuai Perdana Menteri, Prayut Chan-o-Cha mengekori di tempat ketiga.Setakat ini, lebih suku undian sudah dikira dengan Move Forward Party (MFP) memperoleh hampir dua juta undi, manakala parti Pheu Thai (Untuk Thai) sebanyak 1.8 juta,menurut angka yang dikeluarkan oleh Suruhanjaya Pilihan Raya.Parti Move Forward, diketuai graduan Harvard University, Pita Limjaroenrat, 42.Selain itu, parti United Thai Nation pimpinan Prayut kini berada di tempat ketiga dengan undian awal sebanyak 700,000 undi.Angka itu secara umumnya selaras dengan tinjauan pendapat dilakukan sebelum pilihan yang meramalkan kejayaan parti pembangkang serta kekalahan teruk Prayut.

Pheu Thai gerakan baharu politik yang diasaskan oleh jutawan yang juga bekas perdana menteri, Thaksin Shinawatra yang sudah mendominasi Pilihan Raya Thailand selama dua dekad lalu.Anak perempuan Thaksin yang mengetuai Pheu Thai, Paetongtarn antara calon paling depan sebagai perdana menteri baru.Wanita berusia 36 tahun itu memanfaatkan pengaruh besar bapanya, termasuk kawasan berpendapatan rendah di luar bandar.Namun MFP turut mendapat sokongan, didorong oleh pemuda yang mengetuai protes di seluruh Bangkok sekitar tahun 2020 kerana menuntut perubahan demokratik dan pembaharuan kepada monarki Thailand.Perdana menteri baru akan dipilih secara bersama oleh 500 Ahli Parlimen yang menang PRU kali ini dan 250 Senator yang sudah dilantik oleh Prayut.Parti pembangkang yang menang akan menempuh laluan sukar kerana Perlembagaan yang digubal ketika Thailand berada di bawah pemerintahan tentera, mewujudkan 250 kerusi untuk melantik Senator, yang boleh mengundi bagi memilih perdana menteri.-AFP


Penyelidik Florida catat rekod tinggal di bawah air

FLORIDA, 14 Mei- Seorang lelaki di Florida mencipta rekod apabila dia menghabiskan 74 hari dengan tinggal di dalam laut Key Largo.Penyelam dan penyelidik perubatan Dr. Joseph Dituri mengambil bahagian dalam eksperimen yang dipanggil 'Projek Neptune 100' di Jules Undersea Lodge, yang ditaja oleh Yayasan Pembangunan Sumber Marin."Rekod itu adalah merupakan pencapaian kecil dan kami menyukainya. Saya sangat menghargai rekod itu, namun kami masih mempunyai lebih banyak kajian yang ingin dilakukan terutamanya dalam bidang sains kerana ia tidak terhenti di sini," kata Dituri.Dituri berkata dia merancang untuk tinggal di dalam air sehingga 9 Jun, untuk mencapai tempoh 100 hari. Perkara itu disebabkan rekod sebelum ini adalah selama 73 hari yang dicatatkan pada tahun 2014.Matlamat penyelidikan Dituri adalah untuk menggabungkan penyelidikan perubatan dan akuatik selain menyediakan jangkauan pendidikan kepada pelajar di University of South Florida.Beberapa penyelidikan harian Dituri melibatkan pemantauan tindak balas badannya terhadap pendedahan jangka panjang kepada tekanan melampau dan maklumat itu berguna untuk misi marin laut pada masa hadapan.- REUTERS


Bekas PM Pakistan Imran Khan gesa bantahan di seluruh negara

PAKISTAN, 14 Mei- Bekas Perdana Menteri Pakistan Imran Khan menggesa protes "kebebasan" di seluruh negara dilakukan pada Ahad.Ia berikutan selepas penahanan dan penahanan singkatnya minggu ini telah mencetuskan pergolakan.Imran mempunyai berpuluh-puluh kes undang-undang sejak digulingkan daripada kuasanya pada April tahun lalu dan dibebaskan dengan ikat jamin pada Jumaat, selepas penahanannya diisytiharkan menyalahi undang-undang oleh Mahkamah Agung.Berang dengan penahanan itu, penyokongnya membakar bangunan kerajaan, menyekat jalan dan merosakkan harta benda milik tentera, atas kejatuhan Khan."Kebebasan tidak datang dengan mudah. Anda perlu merampasnya. Anda perlu berkorban untuknya," katanya dalam ucapan yang disiarkan di YouTube malam Sabtu.Dia menyeru penyokong mengadakan protes "di jalanan dan kawasan anda" pada petang Ahad selama satu jam bermula 5:30 petang waktu tempatan.Selepas lima hari huru-hara di seluruh Pakistan, Khan untuk kembali berkempen pada Rabu untuk pilihan raya.Tentera Pakistan telah memerintah negara itu dan terus memegang kuasa ke atas sistem politik."Tindakan ketua tentera telah menyebabkan tentera kami teruk. Ini kerana dia, bukan kerana saya," kata Khan di rumahnya di Lahore.Bagaimanapun pihak tentera, menafikan tuduhan yang dibuat oleh Khan, pada Sabtu selain memberi amaran terhadap percubaan bagi mencetuskan "salah tanggapan" terhadap institusi itu.- AFP


Bandar Turkiye 'tidak akan mengundi Erdogan lagi'

ANTAKYA, 14Mei- “Kami memerlukan perubahan, itu sudah cukup,” kata Mehmet Topaloglu, kata salah seorang pengundi di bandar Antakya di selatan Turkiye.Antakya musnah akibat gempa bumi yang dahsyat tahun ini.Bagi Topaloglu, gegaran berukuran 7.8 magnitud pada Februari mengorbankan lebih 50,000 orang di Turkiye dan keadaan ekonomi telah mengubah sifat para pengundi.Perkara itu boleh menamatkan pemerintahan lebih dua dekad Presiden Recep Tayyip Erdogan.“Saya mengundi Erdogan untuk dua penggal pertamanya, tetapi saya tidak akan mengundinya lagi, walaupun dia ibarat bapa saya,” kata seorang petani ketika ditemui AFP di sebuah sekolah Antakya yang digunakan sebagai pusat mengundi.Semra Karakas dan anak perempuannya Aylin yang berusia 23 tahun terpaksa menaiki bas selama 14 jam untuk pulang ke Antakya untuk mengundi.Bercakap dengan kontena yang bertindak sebagai pusat mengundi yang diubah suai, Aylin berkata, "gempa bumi dan tindak balas yang tidak mencukupi terhadap kecemasan yang berlaku akan mempengaruhi pilihannya untuk mengundi pada kali ini."Kerajaan negeri tidak datang untuk membantu kami. Mereka datang tiga atau empat hari selepas itu," tambah pelajar seni bina itu dan berpendapat sokongan untuk Erdogan di wilayah Hatay Antakya akan "jatuh".- AFP


Pilihan raya Umum Turkiye tentukan siapa presiden

ISTANBUL, 14 Mei - Rakyat Turkiye hari ini menunaikan undi dalam Pilihan raya Umum Turkiye yang bakal menentukan presiden yang akan mengetuai negara Turkiye dan halatuju negara yang akan dibawa dari sudut dasar luar, ekonomi dan lain-lain polisi lagi. Isu ekonomi, kos sara hidup tinggi, peluang pekerjaan, limpahan pelarian khususnya akibat perang di Syria dan dasar luar bakal menjadi pertimbangan utama rakyat Turkiye dalam pilihan raya kali ini.Tinjauan mendapati pencabar utama Erdogan, Kemal Kilicdaroglu,yang mengetuai pakatan enam parti pembangkang, sedikit mendahului.Jika jika salah seorang daripada mereka gagal mendapat undan lebih daripada 50% undian maka pilihan raya akan diadakan sekali lagi pada 28 Mei.Proses mengundi dibuka pukul 8.00 pagi dan akan tamat pukul 5.00 petang.

"Saya ke sini dan mengundi pada awal pagi dengan harapan yang terbaik akan berlaku untuk negara kita. Seperti yang anda lihat, ramai orang datang sekarang. Saya mengharapkan yang terbaik untuk negara kita," kata pengundi Nuettin Sarikaya, di Istanbul.Semenjak memegang tampuk pemerintahan Turkiye bermula dari tahun 2002 sehingga sekarang, kerajaan pimpinan Erdogan telah melalui beberapa fasa hubungan luar negara dengan pihak lain. - REUTERS


Trump batalkan perhimpunan di Lowa susulan amaran puting beliung

WASHINGTON, 14 Mei - Bekas Presiden Amerika Syarikat (AS), Donald Trump membatalkan perhimpunannya yang dijadualkan berlangsung hujung minggu ini di Iowa berikutan amaran puting beliung, lapor Sputnik.Demi keselamatan Patriots, kami diminta untuk menangguhkan atau membatalkan perhimpunan yang dijadual hari ini," kata Trump dalam rangkaian Truth Socialnya pada Sabtu, beberapa jam sebelum acara dijadual bermula.Trump berkata, tarikh baharu perhimpunan akan diumumkan dalam masa terdekat."Malangnya, disebabkan Amaran Tornado di Des Moines, kami terpaksa membatalkan Perhimpunan luar hari ini di Amfiteater Lauridsen."Nantikan, kami akan menjadualkan semula tarikhnya tidak lama lagi. Hati-hati semua!," tulis Trump di Truth Social.

Trump, pada hujung tahun lalu secara rasmi mengumumkan hasratnya untuk bertanding pada Pemilihan Presiden AS 2024 dan dalam kalangan calon Republikan, beliau kini dilihat mendahului tinjauan pendapat diikuti oleh Gabenor Florida, Ron DeSantis, yang belum melancarkan kempennya secara rasmi. - BERNAMA-SPUTNIK


Pelarian Rohingya diarah pindah elak dibadai Taufan Mocha

TEKNAF, 14 Mei - Beratus-ratus ribu orang diarah keluar dari kawasan pantai Myanmar dan Bangladesh ketika taufan paling kuat melanda negara itu dalam tempoh hampir dua dekad ini.Taufan Mocha membawa angin sehingga 175 kilometer sejam yang membadai kawasan tepi pantai di Bangladesh dan Myanmar.Pegawai meteorologi di Dhaka dan India mengklasifikasikannya sebagai taufan yang 'sangat teruk'.Sementara itu Jabatan Meteorologi Bangladesh menerusi buletin khas memaklumkan, Mocha kini melintasi Cox's Bazar dan bahagian utara Myanmar."Taufan itu dijangka bergerak ke arah lain selepas selesai melintasi kedua-dua kawasan itu,” menurut buletin tersebut.Taufan itu pernah melanda pantai selatan Bangladesh pada November 2007 sehingga mengorbankan lebih 3,000 orang dan menyebabkan kerosakan mencecah bilion dolar.

(Petugas UNHCR menggunakan pembesar suara untuk mengingatkan orang awam mengenai kehadiran Taufan Mocha di kem pelarian Rohingya di Teknaf/FOTO AFP)

Pihak berkuasa Bangladesh sebelum ini melarang etnik Rohingya membina rumah konkrit kekal, berikutan bimbang untuk mendorong mereka menetap secara kekal di kawasan itu berbanding untuk kembali ke Myanmar, iaitu negara tempat mereka melarikan diri lima tahun lalu.Bagaimanapun Timbalan Pesuruhjaya Pelarian Bangladesh, Shamsud Douza, berkata semua pelarian Rohingya di kem tersebut adalah berisiko.Pegawai berkata, kira-kira 1,000 penduduk pulau terbabit melakukan perkara sama iaitu memindahkan 250 bot ke Teknaf untuk menghalang ia daripada dihanyutkan.Operasi di pelabuhan terbesar negara, Chittagong, turut dihentikan dengan pengangkutan bot dan aktiviti menangkap ikan turut dibekukan. - AFP


Rakyat Thailand semangat tunai tanggungjawab mengundi

BANGKOK, 14 Mei - Pengundi Thailand hari ini beramai-ramai menunaikan tanggungjawab masing-masing sebagai pengundi dalam Pilihan Raya Thailand dan menjangkakan memberi kelebihan kepada pembangkang.Kira-kira 52 juta pengundi dalam kalangan parti pembangkang yang progresif, membayangkan akan memberi kemenangan pada pilihan raya kali ini.Wongsak Na Chiengmai, 80, pengundi pertama tiba di pusat mengundi di Bangkok dan berkata dia perlu keluar untuk mengundi demi kepentingam negara."Saya mahu melihat negara dimana semua orang berhak bersuara," kata seorang lagi pengundi, Natthimon Lopansri, 53 tahun.

Tinjauan mendapati pembangkang Pheu Thai dan parti Move Forward akan memperoleh kerusi terbanyak, bagaimanapun tiada jaminan sama ada akan memerintah kerana peraturan parlimen yang ditulis tentera selepas rampasan kuasa 2014 dan memihak kepada mereka.- REUTERS


Seorang maut, 11 cedera puting beliung badai Texas

LAGUNA HEIGHTS, TEXAS, 14 Mei- Sekurang-kurangnya seorang terbunuh, manakala 11 lagi cedera apabila puting beliung membadai bandar Laguna Heights di pantai Texas, pada Sabtu.Rakaman dron menunjukkan bumbung bangunan diterbangkan dengan serpihan bertaburan di sekitar bandar.Menurut laporan ABC News, puting beliung EF1 itu dengan kelajuan angin sekitar 86 hingga 105 batu sejam.Turut dimaklumkan, individu yang maut dikenali sebagai Roberto Flores.Menurutnya kakaknya, Violeta Flores-Tovar, treler dinaiki Flores melambung akibat puting beliung berkenaan.Laguna Heights terletak di Teluk Mexico kira-kira 16 kilometer di utara sempadan Mexico.-REUTERS

(Rakaman dron menunjukkan bumbung bangunan diterbangkan dengan serpihan bertaburan di sekitar bandar/Foto Reuters)


Suhu Singapura cecah 37 darjah Celcius, menyamai rekod tertinggi pada 1983

(Suhu di Singapura mencecah 37 darjah Celsius semalam/FOTO AFP)

SINGAPURA, 14 Mei - Suhu di republik itu mencecah 37 darjah Celsius semalam, menyamai rekod untuk suhu maksimum tertinggi yang pernah dilaporkan 40 tahun lalu, menurut Agensi Alam Sekitar Kebangsaan (NEA).Suhu tertinggi 37 darjah Celsius, tahun paling panas setakat ini yang dicatatkan di Ang Mo Kio. Ia merupakan suhu yang sama dicatatkan pada 17 April 1983.Ia juga merupakan suhu harian tertinggi untuk bulan Mei, sekali gus mengatasi paras tertinggi bagi bulan itu iaitu 36.7 darjah Celsius yang direkodkan di Admiralty tahun lalu.NEA menerusi hantaran di Facebook turut memaklumkan bahawa beberapa lokasi di republik itu juga mencatatkan suhu menjangkaui 3 darjah Celcius semalam."Cuaca panas ini dijangka berterusan sekurang-kurangnya sehingga hujung minggu ini, dengan keadaan cuaca panas dan kering diramal berlanjutan hingga Ahad (14 Mei)."Hujan sekali sekala, yang mungkin membantu menyederhanakan suhu panas, juga dijangkakan pada minggu depan," menurut NEA.


33 petani maut dalam serangan bersenjata di Burkina Faso

OUAGADOUGOU, 14 Mei - Sekurang-kurangnya 33 orang terbunuh selepas terkena tembakan yang dilepaskan oleh penyerang bersenjata dalam kejadian di wilayah Burkina Faso.Kejadian itu telah menyebabkan keadaan darurat di lapan daripada 13 wilayah Burkina Faso sejak Mac.Tempoh darurat berkuat kuasa termasuk di barat Boucle du Mouhoun dalam usaha memerangi serangan pengganas.Menurut Gabenor Wilayah Bocule du Mouhoun, Babo Pierre Bassinga, kejadian serangan itu berlaku pada Khamis lalu kira-kira 5 petang waktu tempatan di Kampung Youlou, Cheriba."Keselamatan di kawasan ini sedang dipertingkatkan," katanya dalam kenyataan semalam.

(Orang ramai berkumpul di pusat bandar selepas mendengar tembakan kuat di kawasan tentera di Ouagadougou, Burkina Faso pada 23 Januari tahun lalu/FOTO REUTERS)

Sumber berkata penyerang menggunakan motorsikal menyasarkan kepada orang awam yang sedang bertani pada ketika itu.Kesemua mangsa telah dikebumikan pada Jumaat.Sementara itu, di Cheriba pula, tiga mangsa cedera dalam serangan itu, selain menjelaskan pelaku membakar harta benda sebelum menembak.Burkina Faso menyaksikan dua rampasan kuasa tentera pada 2022 dan memerangi pemberontakan yang melintasi Mali pada 2015.Presiden peralihan Burkina, Kapten Ibrahim Traore telah melakukan rampasan kuasa terbaharu pada 30 September lalu.Matlamat Kapten Ibrahim adalah untuk menguasai semula 40 peratus wilayah di negara itu yang dikawal pejuang yang bergabung dengan Al-Qaeda.Berdasarkan pertubuhan bukan kerajaan, keganasan itu menyaksikan lebih 10,000 terbunuh, selain dianggarkan dua juta orang kehilangan tempat tinggal. - AFP


22 lagi mayat pengikut ajaran sesat ditemukan di Kenya

NAIROBI, 14 Mei- 22 lagi mayat, mangsa ajaran sesat ditemukan di hutan Shakahola, Kenya pada Sabtu.Menurut pihak berkuasa, penemuan itu menjadikan jumlah kematian kepada 201 orang.Tragedi yang melibatkan ajaran sesat itu dianggap sebagai salah satu tragedi terburuk di Kenya.Sepanjang minggu ini, pihak berkuasa menggali puluhan kubur cetek di dalam hutan untuk mengesan mayat.Mereka juga tidak menolak kemungkinan ada mangsa yang terselamat berikutan ratusan lagi masih dilaporkan hilang.Pada Jumaat, 29 mayat ditemui termasuk 12 kanak-kanak di dalam satu kubur.Terdahulu, pada Rabu, mahkamah Kenya menafikan ikat jamin kepada Paul Mackenzie, salah seorang pemimpin yang didakwa terlibat dengan kematian ratusan pengikutnya.- REUTERS


Zelensky tiba di Jerman

(Kemas kini Zelensky di Twitter milik beliau)

BERLIN, 14 Mei- Presiden Ukraine, Volodymyr Zelensky tiba di Jerman pada Ahad bagi lawatan pertamanya ke negara itu, sejak pencerobohan Rusia.Ia selepas Jerman dilaporkan sedang mempersiapkan pakej senjata baharu bernilai 2.7 bilion euro untuk Ukraine."Sudah di Berlin. Senjata. Pakej yang kuat. Pertahanan udara. Pembinaan semula. EU. NATO. Keselamatan," tulisnya di Twitter. Perjalanan Zelensky itu ketika Kiev sedang menyediakan serangan balas dan satu hari pertemuan di Rom dengan pemimpin Itali dan Pope Francis.Tentera Ukraine dikatakan telah melatih kontinjen baharu dan menyimpan amunisi serta perkakasan dibekalkan Barat, yang menurut penganalisis akan menjadi kunci untuk menuntut semula wilayah yang ditawan Rusia.

(Presiden Ukraine, Volodymyr Zelensky/Foto fail AFP)

Sementara itu, jadual Zelensky ke Jerman masih belum disahkan secara rasmi, bagaimanapun menurut laporan media tempatan, beliau dijangka bertemu pada sebelah pagi dengan Canselor Olaf Scholz dan Presiden Jerman Frank-Walter Steinmeier.Beliau juga berkemungkinan ke bandar Aachen di barat Jerman, yang tahun ini menganugerahkan Zelensky dan rakyat Ukraine hadiah Charlemagne, iaitu penghormatan diberi atas usaha memupuk perpaduan Eropah.Menurut pihak berkuasa bandar Aachen, masih tidak jelas sama ada Zelensky akan menerima anugerah itu secara peribadi atau menyertai majlis tersebut melalui pautan video.Scholz, Presiden Suruhanjaya Eropah Ursula von der Leyen dan Perdana Menteri Poland Mateusz Morawiecki dijadual menghadiri majlis itu di Aachen.-AFP


52 juta rakyat Thailand mengundi hari ini

(Perdana Menteri Thailand dan calon Parti Bangsa Thai Bersatu Prayut Chan-O-Cha membuang undi di pusat mengundi semasa pilihan raya umum Thailand di Bangkok hari ini/FOTO AFP)

BANGKOK, 14 Mei - Pilihan raya Thailand bermula hari ini bagi menentukan pihak yang akan meneruskan pentadbiran negara negara itu yang kini disandang kerajaan pro-tentera, di bawah pemerintahan Perdana Menteri, Prayut Chan-O-Cha.Proses mengundi mula dilaksanakan sejak jam 8 pagi tadi dengan rekod daftar pengundi terkini menunjukkan 52 juta orang layak mengundi.Manakala lebih 70,000 rakyat Thailand yang berada di luar negara mendaftar untuk mengundi awal pada pilihan raya kali ini.Rakyat Thailand melaksanakan tanggungjawab itu bagi memilih 500 anggota Dewan Perwawkilan.Sebelum ini media melaporkan bahawa pilihraya umum kali ini dijangka memihak kepada parti pembangkang.Rakyat Thailand akan melakukan pemilihan sama ada untuk mengekalkan pentadbiran konservatif yang berasaskan ketenteraan atau memilih perubahan.

Sementara itu pentadbiran di bawah Prayut diramal sukar mengekalkan pemerintahannya.Kempen pilihan raya antara lain menyaksikan asakan daripada golongan muda yang mahu perubahan dalam pentadbiran Thailand serta institusi diraja.Suruhanjaya Pilihan Raya menetapkan hari ini sebagai tarikh pilihan raya umum, manakala pengundian awal pada 7 Mei.Seramai 4,781 calon daripada 70 parti politik mendaftar untuk bertanding bagi merebut 400 kerusi pada pilihan raya kali ini. - AFP


Banjir kilat di Somalia, 200,000 orang hilang tempat tinggal

BELEDWEYNE, 14 Mei- Kira-kira 200,000 orang kehilangan tempat tinggal akibat banjir kilat di tengah Somalia.Kejadian mengakibatkan tebing Sungai Shabelle pecah dan jalan raya ditenggelami air.Timbalan Gabenor Hal Ehwal Sosial di Wilayah Hiran, Ali Osman Hussein berkata jumlah mangsa mungkin meningkat pada bila-bila masa."Kira-kira 200,000 orang kini hilang tempat tinggal akibat banjir kilat dan jumlah itu mungkin meningkat. Ia adalah angka awal sekarang."Kami melakukan semua yang kami mampu untuk membantu mereka yang terjejas," katanya kepada AFP.Setakat ini, tiga dilaporkan terkorban.

(Pemandangan udara menunjukkan banjir kilat yang berlaku di Beledweyne, tengah Somalia pada 12 Mei 2023/Foto AFP)

Penduduk pula memberitahu, mereka terpaksa meninggalkan rumah pada tengah malam, awal minggu ini apabila air membanjiri jalan dan memasuki bangunan kediaman.Fartun Ali, bukan nama sebenar berkata ini kali kelima beliau berhadapan situasi banjir kilat di Beledweyne."Setiap kali sungai memecahkan tebing, kami melarikan diri,” kata ibu kepada lapan anak berusia 35 tahun itu,".-AFP


Kilang pintu musnah dalam kebakaran di Rusia

TOGLIATTI, 14 Mei- Sebuah kilang membuat pintu, di sini musnah dalam kebakaran awal pagi tadi.Lebih 300 anggota bomba bersama dua jentera khas dikerah ke lokasi kejadian bagi memadamkan kebakaran, menurut agensi berita Tass.Kebakaran yang bermula di sektor mengecat, meliputi 20,000 meter persegi, mengakibatkan sebahagian bumbung runtuh.Togliatti terletak di tebing Sungai Volga, kira-kira 1,000 kilometer di tenggara Moscow.Reuters dapat mengesahkan lokasi video oleh bangunan yang sepadan dengan imej satelit dan fail kilang.-REUTERS

(Anggota bomba bertungkus lumus memadamkan kebakaran/Foto Reuters)


Kilang kasut Nike, Adidas Vietnam bakal buang 6,000 pekerja

HANOI, 13 Mei-Salah sebuah kilang PouYuen pembuat kasut terbesar Vietnam yang mengeluarkan kasut berjenama seperti Nike dan Adidas akan membuang ribuan pekerja akhir bulan ini berikutan penurunan permintaan kata media tempatan pada Sabtu.Vietnam antara pengeksport barangan terbesar dunia seperti pakaian dan perabot dilihat sangat terkesan dengan krisis kos sara hidup yang berlaku di Eropah dan Amerika Syarikat menyaksikan kuasa pembeli seluruh dunia yang menjunam.Kilang berkenaan dalam satu kenyataan memberitahu, seramai 6,000 pekerja membabitkan kontrak dan tetap bakal dibuang bermula hujung bulan Jun," ini merupakan pembuangan pekerja paling terbesar sejak syarikat PoYuen memulakan operasinya di ibu negara, Ho Chi Minh pada 1996", kata jurucakap syarikat berkenaan.Jabatan Buruh Ho Chi Minh dalam satu tinjauan mendapati kemerosotan permintaan telah memberi kesan besar terhadap sektor pakaian pembuatan kasut, pembinaan dan pemprosesan makanan."Lebih 630,000 pekerja kehilangan pekerjaan atau pemotongan masa bekerja di Vietnam tahun lepas" kata jabatan berkenaan.-AFP


Netflix rancang kurangkan perbelanjaan sebanyak AS$300 juta tahun ini

WASHINGTON, 13 Mei-Syarikat Netflix Inc merancang untuk mengurangkan perbelanjaannya sebanyak AS$300 juta tahun ini, lapor Wall Street Journal pada Jumaat.Laporan tersebut menyatakan salah satu alasan di sebalik pengurangan kos tersebut ialah kerana menangguhkan pelan untuk memecahkan perkongsian kata laluan di Amerika Syarikat dan di mana-mana sahaja daripada suku tahun pertama kepada suku tahun kedua 2023.Ini bermakna keuntungan akan dapat dijana pada setengah tahun kedua.Ketua-ketua syarikat menggesa kakitangannya agar berhemat semasa berbelanja, termasuk berkaitan pengambilan pekerja baru. Namun, mereka turut mengatakan, syarikat itu tidak akan menggantung pengambilan pekerja atau memberhentikan lebih ramai kakitangannya, menurut laporan tersebut. Rancangan pengurangan kos sebanyak AS$300 juta tahun ini mewakili sejumlah kecil perbelanjaan syarikat tersebut yang menyaksikan kos operasinya pada tahun lepas menjangkaui AS$26 Billion.Netflix menyatakan ia menunda rancangan untuk mengambil tindakan keras terhadap perkongsian kata laluan tanpa kebenaran ke suku kedua bagi penambahbaikan.Syarikat itu kini menghadapi persaingan, dan meneroka kaedah baru bagi menjana keuntungan, seperti tindakan keras terhadap kata laluan dan perkhidmatan baru yang ditaja oleh pengiklanan. Pada Jun tahun lalu, Syarikat gergasi penstriman video itu telah membuang 300 kakitangannya, atau sekitar empat peratus daripada tenaga kerjanya, dalam pusingan kedua pemberhentian pekerja untuk mengurangkan kos operasi.-techcrunch.com


Pilihan Raya Turkiye: Pembangkang bersatu tumbangkan Erdogan

ANKARA, 13 Mei-Presiden Turkiye,Erdogan berdepan cabaran getir dengan enam parti pembangkang yang telah bersatu menentangnya pada pilihan raya negara itu yang dijadualkan pada Ahad.Saingan utamanya, Kemal Kilicdaroglu yang muncul berkempen di hadapan para penyokongnya Jumaat lalu dikatakan mendapat sokongan padu daripada sekutu dan parti politik seluruh negara.Dalam hujan renyai yang turun di Ankara, Kemal berikar akan mengembalikan semula keamanan dan demokrasi di Turkiye.Pemimpin berusia 74 tahun itu turut menggesa agar pengundi untuk menolak Erdogan yang telah berkuasa selama 20 tahun.Erdogan baru-baru ini dilaporkan berkata, dia telah meletakkan Turkiye setanding dengan negara-negara lain di dunia walau pun berdepan pelbagai cabaran seperti peningkatan inflasi dan gempa bumi yang berlaku sebanyak dua kali pada Februari lalu.Kedua-dua isu berkenaan menjadi antara isu hangat yang mendominasi kempen pada pilihan raya kali ini.Kemal, Ketua Pemimpin pembangkang yang disifatkan sebagai seorang lemah lembut dalam ucapannya telah memberikan ucapan yang berapi-api kepada para penyokongnya yang percaya ini adalah harapan terbaik bagi pembangkang bagi mendapatkan semula kekuasaan daripada Erdogan yang dianggap meningkatkan pengaruhnya sebagai Presiden dengan menjadikan Parlimen sebagai mangsa.Kemal yang dilaporkan mendahului pada pilihan raya kali ini menerusi tinjauan pendapat baru-baru ini diharapkan oleh para penyokongnya bagi memenangi pilihanraya pada Ahad ini dengan undian melebihi 50 peratus.Sekiranya berjaya memenangi pilihan raya dengan undian melebihi 50 peratus, Kemal dan sekutunya tidak perlu menghadapi pusingan kedua pilihan raya yang dijadualkan dua minggu lagi.Salah seorang pengundi dan penyokong pembangkang, Firat berkata dia benar-benar teruja dengan gabungan bersama parti Konservatif dan Nasionalis yang bersama-sama membentuk Parti Republik Rakyat (CHP) yang menyatukan pemimpin Nasionalis, Meral Aksener dan Temel Karamollaoglu, pemimpin pro-Islamik Parti.Manakala, Parti pimpinan Kemal Kilicdaroglu yang beraliran Sekular dilihat berkerja keras memenangi hati pengundi-pengundi terutamanya wanita bertudung dalam pilihan raya kali ini.Keenam-enam parti berkenaan bersatu di bawah slogan 'Haydi (Ayuh!) dan menggunakan lagu kempen yang sama.Menjelang hari terakhir kempen yang semakin tegang, Kemali dilaporkan telah memakai jaket kalis peluru sepanjang berkempen atas tujuan keselamatan.Persaingan menjelang pilihan raya semakin memuncak, apabila salah seorang salah seorang calon bagi jawatan Presiden, Muharrem Ince menarik diri daripada bertanding selepas mendakwa menjadi sasaran netizen di media sosial setelah video seks palsu tersebar dan dimanipulasi bagi pilihan raya.Lebih 64 juta pengundi dalam dan luar negara dilaporkan layak mengundi pada pilihan raya Ahad ini.Sekiranya tiada calon Presiden mendapat lebih 50 peratus undian pada pusingan pertama, pusingan kedua pilihan raya Presiden akan diadakan pada 28 Mei di antara dua calon yang mendapat undian tertinggi-BBC.Com

(Pengerusi gabungan Parti Republik Rakyat dan calon Presiden Turkiye, Kemal Kilicdaroglu/FOTO AFP)


Janet Yellen dan Jeremy Hunt bertemu di luar mesyuarat G7 di Niigata

NIIGATA, 13 Mei - Setiausaha Perbendaharaan Amerika Syarikat Janet Yellen dan Menteri Kewangan Britain Jeremy Hunt mengadakan pertemuan bertemu di Niigata, Jepun bagi menghadiri mesyuarat ketua kewangan G7 di Jepun.Selain membincangkan isu Rusia dengan Ukraine Yellen berkata, terdapat "bukti jelas" G7 telah mencapai matlamat mereka dalam mengehadkan keupayaan Moscow untuk melakukan tindakan.Jepun mempengerusikan perhimpunan pemimpin kewangan G7 tahun ini di Niigata, yang berakhir pada hari Sabtu. Mesyuarat tiga hari itu bermula Khamis akan membincangkan cara mengukuhkan kerjasama ekonomi dan kewangan antara pasaran membangun dan ekonomi maju, kata MOF.

Persidangan tersebut diadakan di tengah-tengah keadaan tidak menentu ekonomi dunia, selepas beberapa tahun terjejas oleh pandemik, ditambah pula perang yang dilancarkan oleh Russia.- REUTERS


G7 rancang skim untuk mempelbagaikan rantaian bekalan

NIIGATA, 13 Mei- Menteri-menteri kewangan G7 merancang melancarkan skim perkongsian untuk mempelbagaikan rantaian bekalan tahun ini.Ia berikutan perbincangan kewangan di Jepun menjelang sidang kemuncak utama minggu depan.Menteri-menteri itu tidak secara langsung menyebut usaha mengurangkan pergantungan kepada perdagangan dengan China atau Rusia sebagai motivasi untuk rangka kerja baharu itu, yang memberi tumpuan kepada teknologi tenaga bersih.Menteri kewangan G7 dan ketua bank pusat menekankan "keperluan mendesak untuk menangani kelemahan sedia ada dalam rantaian bekalan".Dalam satu kenyataan bersama, mereka berkata berharap dapat melancarkan perkongsian itu dengan kerjasama Bank Dunia "selewat-lewatnya akhir tahun ini".Skim itu, yang digelar RISE, Resilient and Inclusive Supply-chain Enhancement dibuat berdasarkan panduan yang dikeluarkan pada April, dan akan "menawarkan negara membangun yang berminat dari segi kewangan, pengetahuan dan perkongsian", kata para menteri.Pertemuan tiga hari mereka di Niigata, sebuah bandar pantai di tengah Jepun, berlangsung hanya beberapa hari sebelum para pemimpin kumpulan ekonomi maju utama berkumpul pada 19-21 Mei di Hiroshima.Rundingan Niigata turut dihadiri oleh ketua-ketua IMF, OECD dan Bank Dunia, serta menteri kewangan dari Brazil, India dan Indonesia. -AFP


Pemilik Tesla saman kesan kemas kini perisian pada bateri kenderaan

WASHINGTON, 13 Mei- Sekumpulan pemilik Tesla Model S dan Model X di Amerika Syarikat memfailkan saman terhadap pembuat kenderaan elektrik itu di California pada Jumaat berhubung kemas kini perisian automatik yang dilaporkan mengurangkan jarak pemanduan atau menyebabkan kegagalan bateri.Tuntutan itu mendakwa kemas kini Tesla dan kesannya melanggar undang-undang negeri dan persekutuan kerana mereka boleh mengurangkan jarak pemanduan sehingga 20% dan menyebabkan sesetengah pemilik menggantikan bateri dengan kos AS$15,000.Tesla bagaimanapun tidak memberikan sebarang komen berhubung saman tersebut.Tuntutan itu, yang difailkan di Mahkamah Daerah A.S. di San Francisco, berhujah bahawa kenderaan Tesla yang terjejas ialah 'komputer yang dilindungi' bawah takrifan yang digariskan dalam Akta Penipuan dan Penyalahgunaan Komputer, dan bahawa kemas kini automatik melanggar hak pengguna di bawah undang-undang."Tesla mengenakan kemas kini perisian tanpa persetujuan setiap kali kenderaan mereka disambungkan pada Wi-Fi," kata Steve Berman, seorang peguam dengan Hagens Berman yang mewakili pemilik dan penyewa Tesla.Peguam untuk pemilik mengatakan pembuat kereta biasanya memberitahu pelanggan apabila ia ingin melakukan kemas kini perisian tetapi Tesla boleh mengeluarkan kemas kini automatik apabila kenderaan disambungkan ke Wi-Fi.Tuntutan itu berkata beberapa pemilik Tesla telah membayar pihak ketiga AS$500 hingga AS$750 untuk membalikkan kemas kini perisian berkaitan bateri.Tuntutan itu mendakwa kemas kini Tesla dan kesannya melanggar Akta Penipuan dan Penyalahgunaan Komputer, Undang-undang Persaingan Tidak Adil California dan Akta Remedi Undang-undang Pengguna. Peguam berkata Tesla menafikan pembayaran balik kepada pemilik Model S dan Model X dan penyewa yang mengalami pengurangan kapasiti bateri berikutan kemas kini perisian.Pada Julai 2021, Tesla bersetuju untuk membayar AS$1.9 juta untuk menyelesaikan tuntutan kemas kini perisian mengurangkan voltan bateri maksimum buat sementara waktu dalam 1,743 sedan Model S, termasuk kira-kira AS$400,000 dalam yuran dan perbelanjaan peguam."Pemilik kenderaan itu menerima AS$625 setiap satu, berkali-kali ganda nilai prorata voltan maksimum yang dikurangkan buat sementara waktu," menurut pemfailan mahkamah.-AFP


Ibu percaya agama hari kiamat, bersalah bunuh dua anak

(Lori Vallow ketika dibicarakan di Mahkamah Idaho)

LOS ANGELES, 13 Mei- Seorang ibu yang mempunyai kepercayaan agama "hari kiamat" didapati bersalah pada Jumaat kerana membunuh dua anaknya dan bersubahat membunuh bekas isteri suaminya.Lori Vallow dibicarakan di Idaho AS berhubung kematian anak perempuannya Tylee Ryan yang berusia 16 tahun dan anak angkat Joshua "JJ" Vallow yang berusia tujuh tahun.Vallow, yang dilaporkan mendakwa sebagai dewi yang dipertanggungjawabkan menyediakan manusia untuk kedatangan tuhan yang kedua, berdepan dengan hukuman penjara seumur hidup tanpa parol.Suami kelimanya Chad Daybell, pengarang beberapa novel apokaliptik yang diterbitkan sendiri tidak lama lagi akan dibicarakan secara berasingan atas tuduhan yang sama, yang juga termasuk pembunuhan isteri pertamanya, Tammy.Kepercayaan agama pasangan itu disebut oleh pendakwa sebagai faktor pembunuhan, dan kisah mereka menjadi subjek siri dokumentari jenayah benar Netflix "Dosa Ibu Kita," yang dikeluarkan tahun lepas.Kes itu mula menjadi tajuk utama negara pada akhir 2019 berikutan kehilangan anak-anak Vallow, yang pertama kali dilaporkan kepada pihak berkuasa oleh datuk dan nenek Joshua.Siasatan polis dengan cepat berubah menjadi mengerikan apabila muncul beberapa orang yang dikaitkan dengan Vallow dan Daybell telah meninggal dunia dalam beberapa tahun kebelakangan ini, dan dia telah ditangkap di Hawaii beberapa bulan kemudian.Suami ketiga Vallow, Joseph Ryan, bapa Tylee telah meninggal dunia pada 2018 akibat serangan jantung.Dia dalam proses menceraikan suami keempatnya, Charles Vallow, apabila dia terbunuh akibat tembakan, ditembak oleh abangnya yang kini sudah meninggal dunia, pada Julai 2019.Pada Oktober 2019, isteri Daybell, Tammy, meninggal dunia kononnya disebabkan oleh sebab semula jadi. Vallow dan Daybell berpindah ke Hawaii beberapa minggu kemudian, di mana mereka berkahwin.Vallow dan Daybell tidak pernah melaporkan bahawa anak-anak mereka hilang, dan mayat mereka ditemui pada Jun 2020 di hartanah milik Daybell di Idaho.Hakim bersetuju untuk menjatuhkan hukuman mati untuk Vallow, yang tarikh hukumannya belum ditetapkan.Daybell telah mengaku tidak bersalah atas semua pertuduhan, dan masih boleh menghadapi hukuman mati jika didapati bersalah.Vallow, dibesarkan sebagai seorang Mormon, menjadi semakin radikal dalam kepercayaan agamanya dari semasa ke semasa, dan mula percaya dia boleh berkomunikasi dengan malaikat.Pada 2018, dia bertemu Daybell, ketua mazhab Mormon radikal yang ketika itu sedang bersiap sedia untuk akhir zaman di persidangan agama di Utah.Bekas suaminya, Charles Vallow berkata dia mendakwa dirinya sbagai utusan yg menerima tugasan daripada tuhan.Sesetengah agama percaya bahawa 144,000 orang beriman akan dibangkitkan semasa Apocalypse untuk hidup selama-lamanya di syurga.Pendakwa raya juga mendakwa motif kewangan untuk jenayah itu.Vallow juga disabitkan dengan kecurian besar, setelah mendapat faedah keselamatan sosial yang ditujukan untuk anak-anaknya yang sudah meninggal dunia. Daybell didakwa dengan penipuan insurans.-AFP

(Lori Vallow dan suami kelimanya Chad Daybell /TWITTER)


Ribuan penyokong sambut kepulangan Imran Khan di Lahore

LAHORE, 13 Mei- Beribu-ribu penyokong berkumpul di luar kediaman bekas Perdana Menteri Pakistan, Imran Khan yang dibebaskan dengan ikat jamin, pada Jumaat.Imran tiba di kediamannya di bandar timur Lahore hari ini, ketika penyokong bergembira menghujani keretanya dengan kelopak bunga mawar dan menyalakan bunga api.Terdahulu, Imran memberitahu agak lewat meninggalkan Mahkamah Tinggi Islamabad selepas dibenar diikat jamin, berikutan tindakan polis yang bimbang akan keselamatannya.Salah seorang peguamnya, Naeem Haider berkata polis menangguhkan pemergian Khan kerana tembakan di luar mahkamah.Mahkamah memerintahkan Imran dibebaskan dengan ikat jamin dalam tempoh dua minggu, selepas penahanannya atas tuduhan rasuah diisytiharkan sebagai tidak sah.Imran ditahan dalam tahanan pasukan separa tentera sebelum Mahkamah Agung memutuskan penahanan itu menyalahi undang-undang dan menuntut proses berkenaan dibatalkan.Bercakap kepada wartawan di dalam mahkamah, Imran menyambut baik perintah mahkamah dan berkata badan kehakiman adalah satu-satunya perlindungan Pakistan terhadap "law of the jungle".Wira kriket berusia 70 tahun yang bertukar menjadi ahli politik itu digulingkan sebagai perdana menteri pada April 2022 dalam undi tidak percaya Parlimen dan merupakan pemimpin paling popular di Pakistan, menurut tinjauan pendapat.-REUTERS

(Penyokong berkumpul meraikan Imran Khan yang dibebaskan dengan ikat jamin, pada Jumaat/Foto Reuters)


Yaccarino bos baharu Twitter

SAN FRANCISCO, 13 Mei- Elon Musk telah memilih eksekutif iklan Linda Yaccarino sebagai ketua pegawai eksekutif baharu Twitter.Yaccarino ialah seorang eksekutif pengiklanan yang sangat dihormati, meletak jawatan daripada NBCUniversal pada Jumaat apabila khabar angin bertiup kencang bahawa dia akan menggantikan Musk sebagai CEO Twitter.Musk pada Khamis berkata dalam tweet bahawa dia telah mengupah seorang wanita untuk menggantikannya sebagai bos Twitter dan X Corporation tetapi tidak mendedahkan nama.Perletakan jawatan Yaccarino daripada syarikat yang memiliki NBC, Universal dan Telemundo tempat dia berkhidmat sejak 2011 berlaku beberapa minggu selepas dia menemu bual Musk pada persidangan pemasaran di Miami.Ditanya oleh Yaccarino pada masa itu bagaimana keadaannya sejak pengambilalihan itu, Musk menjawab: "Ia berjalan lancar, menghiburkan namun kadang-kadang seperti kemalangan kereta api."Dalam tweet, Musk berkata beliau akan kekal bertanggungjawab ke atas reka bentuk dan teknologi di Twitter, dengan Yaccarino memfokuskan terutamanya pada operasi perniagaan dan menjadikan Twitter sebagai 'aplikasi semua' yang dipanggil X.Sejarah Musk dengan huruf X bermula pada tahun 1999 apabila dia membantu mencipta X.com, sebuah bank dalam talian yang dibeli dan kemudiannya berubah menjadi PayPal.Dia juga telah lama ingin mencipta aplikasi yang dipanggil menyediakan pelbagai kemudahan yang akan dimodelkan pada WeChat China, berfungsi sebagai platform media sosial seperti Twitter serta menawarkan pemesejan dan pembayaran mudah alih.Menurut laman web NBCUniversal, Yaccarino mengetuai pasukan seramai 2,000 orang dan "merekayasa semula perniagaan pengiklanan untuk abad ke-21."Tugasnya melibatkan memupuk hubungan dengan syarikat terbesar di dunia untuk membolehkan mereka melabur untuk mengiklankan saluran keluarga NBCU.Musk telah memiliki sepenuhnya Twitter sejak akhir Oktober dan telah berulang kali menimbulkan kontroversi sebagai Ketua Pegawai Eksekutif, memecat sebahagian besar kakitangannya, menerima semula tokoh paling kanan ke platform, menggantung wartawan dan mengenakan bayaran untuk perkhidmatan percuma sebelum ini.Dengan pengambilan Yaccarino, dia terlewat memenuhi janji yang dibuatnya untuk menghormati keputusan tinjauan pendapat Twitter yang dia hantar pada bulan Disember.Dalam tinjauan tidak saintifik itu, sebanyak 57.5% daripada lebih 17 juta akaun mengundi beliau berundur.-AFP

(Elon Musk (KIRI) dan Linda Yaccarino / AFP)


Remaja Honduras maut di pusat perlindungan AS

AMERIKA SYARIKAT, 13 Mei- Seorang remaja Honduras yang menyeberang ke Amerika Syarikat (AS) secara berseorangan meninggal dunia dalam tahanan di sini.Menurut Menteri Luar Honduras, Enrique Reina, mangsa dikenali Angel Eduardo Maradiaga Espinoza, berusia 17 tahun."Remaja lelaki itu meninggal dunia di tempat perlindungan di pelabuhan keselamatan di Florida."Jabatan Kesihatan dan Perkhidmatan Manusia AS mengesahkan kematian tersebut."Punca kematian mangsa sedang disiasat," katanya kepada pemberita di sini.Katanya, remaja tersebut ditempatkan di pusat perlindungan itu pada 5 Mei dan meninggal dunia pada 10 Mei lalu.Kematian berlaku ketika cubaan beribu-ribu pendatang asing untuk memasuki AS, namun kerajaan negara itu telah mengetatkan peraturan memasuki sempadan.Dalam pada itu, Setiausaha Akhbar Rumah Putih Karine Jean-Pierre menafikan berlaku kekasaran terhadap pendatang asing berkenaan.Pihaknya terus membuat siasatan terhadap insiden yang berlaku.Reina mengakui remaja tersebut salah seorang daripada lebih 10,000 warga Honduras yang cuba memasuki AS setiap bulan sepanjang tahun lalu. - AFP


Lebih 400 orang terkorban akibat banjir, tanah runtuh di Congo

BUSHUSHU, 13 Mei - Lebih 400 penduduk kampung terkorban dalam kejadian banjir dan tanah runtuh akibat hujan lebat di timur Republik Demokratik Congo (DRC).Menurut laporan rasmi, kebanyakan mayat ditemukan di Bushushu dan Nyamukubi, dua kampung di wilayah Kivu Selatan yang terjejas teruk banjir akibat hujan lebat.Menurut sukarelawan Palang Merah, kebanyakan mayat yang ditemukan mulai reput dan sudah berbaru.Beribu-ribu orang masih hilang dan pencarian mayat menjadi sukar kerana kekurangan peralatan yang mencukupi.

(Tanah runtuh yang berlaku di kampung Nyamukubi, di timur Republik Demokratik Congo/AFP)

Sementara itu kerajaan pusat menghantar pasukan sokongan untuk membantu operasi menyelamat di darat.Sejak minggu lalu, hujan lebat dilaporkan di sebahagian kawasan negara itu dengan tanah runtuh meragut nyawa penduduk semasa musim hujan.Menurut Pertubuhan Bangsa-Bangsa Bersatu, hampir 3,000 rumah terjejas dengan kira-kira 1,200 daripadanya musnah sepenuhnya.Pihak berkuasa tempatan menganggarkan lebih 5,000 orang masih hilang. -REUTERS


Iran bebaskan dua warga Perancis yang dipenjarakan

PARIS, 12 Mei- Iran membebaskan dua warga Perancis yang dipenjarakan dalam kes berasingan pada Jumaat, kata Perancis selain menggesa Tehran membebaskan beberapa lagi yang masih ditahan di republik Islam itu.Bernard Phelan, yang juga memiliki warganegara Ireland, dan Benjamin Briere telah dibebaskan dari penjara mereka di bandar timur laut Mashhad dan "dalam perjalanan ke Perancis", kata Menteri Luar Catherine Colonna.Presiden Emmanuel Macron menambah di Twitter: "Akhirnya, bebas. Benjamin Briere dan Bernard Phelan boleh kembali kepada keluarga mereka. Ia melegakan".Pasangan itu adalah lebih 10 warga asing yang dipenjarakan di Iran.Perkara itu dilihat oleh juru kempen sebagai tebusan yang ditahan dalam strategi yang disengajakan oleh Tehran untuk mengeluarkan konsesi dari Barat.Phelan, 64, seorang perunding perjalanan yang berpangkalan di Paris, telah ditangkap pada Oktober di Mashhad dan telah ditahan sejak itu.Pada April, dia dipenjarakan selama enam tahun setengah atas tuduhan keselamatan negara yang ditolak sekeras-kerasnya oleh keluarganya.Phelan dituduh mengambil gambar masjid yang dibakar dan pegawai polis, dan menghantar imej ke akhbar Britain, kata keluarga itu.Keluarga Phelan berkata kesihatannya merosot semasa berada dalam tahanan dan mogok lapar dilancarkan pada Januari untuk membantah penahanannya.Namun tindakan itu perlu dihentikan atas permintaan keluarganya, kerana bimbang dia akan mati.- AFP


Switzerland pindahkan kampung Brienz, bimbang runtuhan batu

BRIENZ, 12 Mei- Pihak berkuasa Switzerland mengarahkan penduduk untuk meninggalkan sebuah perkampungan gunung kecil di kanton timur Graubunden kerana bimbang akan tertimbus di bawah lereng gunung yang runtuh.Kabus tebal menutupi puncak gunung yang menghadap ke kampung Brienz pada Khamis, tumbuh-tumbuhan telah digantikan dengan cerun lumpur dan batu.Pihak berkuasa tempatan berkata Brienz berisiko kerana dua juta meter padu batu tidak lama lagi boleh memecahkan gunung itu, merosakkan atau menghancurkan rumahnya yang pelik."Batu itu bergerak pada kelajuan sehingga 36 meter setahun," kata Christian Gartmann, ahli lembaga pengurusan krisis Albula, sebuah perbandaran yang termasuk Brienz. "Kami menjangkakan ia akan beralih ke arah kampung dalam beberapa hari atau minggu akan datang."Penduduk Brienz yang kurang daripada 100 orang telah diberi masa sehingga petang Jumaat untuk berpindah namun Datuk Bandar kampung itu, Daniel Albertin, yakin semua penduduk akan keluar."Ini adalah tugas besar untuk seluruh masyarakat," katanya.Perubahan iklim meletakkan Switzerland pada peningkatan risiko bahaya semula jadi, termasuk peningkatan hakisan akibat suhu yang lebih tinggi, kata pihak berkuasa Switzerland.Tahap kerosakan yang boleh menimpa Brienz masih menjadi tekaan.- REUTERS


Johnny Depp buat kemunculan semula

PARIS, 12 Mei- Filem kemunculan semula Johnny Depp dalam memegang watak sebagai Raja Louis XV menguji kebolehannyan untuk berbahasa Perancis.Watak Depp hanya beberapa minit dalam "Jeanne du Barry".Depp melakonkan watak Raja abad ke-18, yang jatuh cinta dengan seorang perempuan simpanan hingga menakutkan kebanyakan keluarga dan istananya.Dia menerima tawaran watak tersebut sebelum kes mahkamah melibatkan bekas isterinya Amber Heard.Maiwenn, bintang Perancis yang juga pengarah dan pelakon utama dalam "Jeanne du Barry", mengakui dia bimbang berikutan kes rumah tangga pelakon tersebut."Penggambaran filem itu dilakukan pada musim panas lalu," kata Maiwenn, kepada AFP."Saya mempunyai banyak kebimbangan. Saya tertanya-tanya: 'apakah wataknya akan menjadi?'" katanya.Bagaimanapun, Maiwenn berkata dia tidak mempunyai keraguan tentang pelakon Depp."Ia sangat jelas Depp sesuai untuk peranan itu," katanya, walaupun dia mengenali dua pelakon Perancis terlebih dahulu.Depp memberikan lakonan yang mengagumkan kebanyakannya melalui ekspresi muka yang angkuh.Walaupun dialog pendeknya, namun ia menunjukkan tahap pertuturan bahasa Perancis yang baik untuk pelakon itu.- AFP


Syarikat penerbangan Sri Lanka catat kerugian tahunan

COLOMBO, 12 Mei- Syarikat penerbangan nasional Sri Lanka mengumumkan kerugian tahunan yang mengejutkan $525 juta pada Jumaat.Dengan hampir 6,000 kakitangan, SriLankan Airlines adalah yang terbesar dan paling mahal berbanding syarikat negeri yang mengalami aliran tunai yang lemah selain menambahkan lagi krisis kewangan terburuk dalam sejarah Sri Lanka.Tabung Kewangan Antarabangsa menyelamatkan pulau Asia Selatan itu dengan "penstrukturan semula" Colombo, eufemisme untuk penswastaan syarikat penerbangan itu bersama-sama dengan 51 lagi perusahaan negara yang merugikan.Sehingga Mac 2022 yarikat penerbangan itu kerugian $525 juta, katanya dalam satu kenyataan.Nilai itu lebih tiga kali ganda defisitnya dalam 12 bulan sebelumnya, apabila perjalanan udara terpaksa dihentikan akibat pandemik COVID-19.Syarikat penerbangan itu terlepas pembayaran faedah bon bernilai $175 juta pada Disember, lapan bulan selepas kerajaan gagal membayar hutang negaranya selepas kehabisan pertukaran asing.Krisis kewangan negara yang belum pernah berlaku sebelum ini "menimbulkan cabaran yang lebih besar kepada syarikat penerbangan itu, kerana ia mula pulih daripada cabaran terbesar yang dihadapi sejak penubuhannya, wabak itu," kata pengerusi Ashok Pathirage.Pathirage berkata beliau berharap "penstrukturan semula" akan menjadikan SriLankan berdaya maju, namun tidak merancang untuk menjual syarikat penerbangan tersebut.Persoalan telah dibangkitkan sama ada pelabur swasta bersedia untuk mencurahkan wang ke dalam firma itu.Krisis ekonomi Sri Lanka menyebabkan kekurangan makanan dan bahan api selama berbulan-bulan, dan pada kemuncaknya ia menimbulkan kemarahan sekumpulan perusuh menyerbu bangunan kerajaan dan mengejar bekas presiden itu.Sebagai langkah untuk meningkatkan pendapatan negeri, kerajaan telah menggandakan cukai pendapatan, menaikkan tarif elektrik dan menghapuskan subsidi bahan api.- AFP


Arab Saudi tamatkan operasi pemindahan dari Sudan

JEDDAH, 12 Mei-Arab Saudi menamatkan operasi kemanusiaan untuk membawa keluar rakyatnya dan warga negara lain dari Sudan.Operasi kemanusiaan dibawah Kerajaan Arab Saudi itu membantu 8,455 orang, termasuk 404 rakyat Saudi dan selebihnya lagi dari negara lain, membabitkan 110 kerakyatan.Mereka dipindahkan menerusi kapal Tentera Laut Diraja Saudi dan pesawat Pasukan Tentera Udara Diraja Saudi. Kerajaan Saudi menyediakan jagaan penuh dan bantuan susulan kepada semua individu yang diselamatkan sepanjang tempoh mereka berada di Arab Saudi sebelum berangkat pulang. Kementerian Ehwal Luar Arab Saudi mengucapkan terima kasih dan menzahirkan penghargaan kepada rakan-rakan di Sudan atas kerjasama mereka dalam operasi tersebut. Ia turut merakamkan penghargaan kepada semua rakan-rakan negara yang membuat aturan susulan bagi warga negara mereka. serta bekerjasama untuk menamatkan prosedur kepulangan mereka ke tanah air.-Arabnews.com


Imran Khan tiba di mahkamah, penyokongnya bertempur dengan polis

ISLAMABAD, 12 Mei- Bekas Perdana Menteri Pakistan Imran Khan tiba di mahkamah Islamabad pada Jumaat dengan perlindungan keselamatan yang ketat, pada masa yang sama penyokongnya bertempur dengan pasukan keselamatan di tempat lain di bandar itu, lapor penyiar Geo TV.Rakaman televisyen menunjukkan ketika Khan dibawa masuk ke dalam rombongan lebih 10 kenderaan, tentera separa tentera bersenjata lengkap dan polis turut berada di luar mahkamah.Khan, memakai cermin mata gelap dan berpakaian shalwar kameez (sejenis baju longgar dan seluar yang popular di Pakistan), berjalan ke mahkamah dan dikelilingi peguam dan pasukan keselamatan, kata penyiar itu.Geo berkata penyokong Khan bertempur dengan polis di tempat lain di bandar itu ketika polis membersihkan jalan untuk konvoinya.Penahanannya awal minggu ini, mencetuskan pergolakan maut di negara bersenjata nuklear itu, diputuskan "tidak sah dan menyalahi undang-undang" oleh Mahkamah Agung pada Khamis.Parti Tehreek-e-Insaaf (PTI) Pakistan Khan berkata beribu-ribu "warga Pakistan" akan berkumpul di Islamabad sebagai solidariti kepada pemimpin mereka.Bagaimanapun polis membenarkan pertemuan pada malam Khamis di rumah tetamu polis.- REUTERS


Twitter bakal ada bos baharu

SAN FRANCISCO, 12 Mei- Elon Musk pada Khamis berkata dia telah mengupah seseorang untuk menggantikannya sebagai bos Twitter dan syarikat induk X Corporation.Pengguna Twitter pada Disember mengundi untuk menggulingkan Musk sebagai ketua eksekutif dalam satu tinjauan, hanya beberapa minggu selepas dia mengambil alih gergasi media sosial itu."Teruja untuk mengumumkan bahawa saya telah mengupah CEO baharu untuk X/Twitter," kata Musk dalam tweet, tanpa mendedahkan nama penggantinya tetapi menambah bahawa dia akan memulakan tugas itu dalam masa kira-kira enam minggu."Peranan saya akan beralih kepada pengerusi eksekutif & ketua pegawai teknologi, menyelia operasi produk, perisian & sistem," tambah jutawan itu.Pengendalian Twitter oleh Musk telah dikritik kerana menggangu fokus utamanya untuk mengetuai Tesla dan SpaceX.Sebanyak 57.5% daripada lebih 17 juta akaun mengundi beliau berundur."Saya akan meletakkan jawatan sebagai Ketua Pegawai Eksekutif sebaik sahaja saya menemui seseorang yang cukup bodoh untuk mengambil tugas itu!" Musk tweet pada masa itu.Musk telah memiliki sepenuhnya Twitter sejak akhir Oktober dan telah berulang kali menimbulkan kontroversi sebagai Ketua Pegawai Eksekutif, memecat sebahagian besar kakitangannya, menerima semula tokoh sayap kanan ke platform dan mengenakan bayaran untuk perkhidmatan percuma sebelum ini.Ketua pengiklanan dan perkongsian global NBCUniversal, Linda Yaccarino, adalah calon berpotensi untuk jawatan ketua Twitter, menurut laporan Wall Street Journal.Musk baru-baru ini menjadikan firma teknologi sebagai sebahagian daripada syarikat shell "X", menyingkirkan nama syarikat Twitter tetapi terus menggunakannya untuk platform media sosial itu.Tokoh teknologi yang kontroversi itu telah bercakap secara terbuka tentang menggunakan Twitter untuk membina aplikasi "X" serba guna yang menggabungkan mesej, pembayaran dan banyak lagi.Minggu ini, beliau mengumumkan penambahan mesej langsung di Twitter serta rancangan untuk ciri panggilan audio dan video.Syarikat yang berpangkalan di San Francisco, yang menjana sebahagian besar pendapatannya daripada pengiklanan, dijangka memperoleh kurang daripada AS$3 bilion pada 2023, menyusut daripada AS$4 bilion pada 2022, menurut Insider Intelligence.-AFP


Ahli astronomi 'pening' letupan kosmik besar di alam semesta

PARIS, 12 Mei- Ahli astronomi berkata pada Jumaat mereka telah mengenal pasti letupan kosmik 'terbesar' yang pernah diperhatikan, bola api 100 kali ganda saiz sistem suria yang tiba-tiba mula menyala di alam semesta lebih tiga tahun lalu.Walaupun ahli astronomi mengatakan apa yang mereka fikir adalah penjelasan yang paling 'dekat' untuk letupan tersebut, mereka menekankan bahawa lebih banyak penyelidikan diperlukan untuk memahami fenomena yang membingungkan itu.Letupan, yang dipanggil AT2021lwx, bukanlah kilat paling terang yang pernah diperhatikan di alam semesta. Rekod itu masih dipegang oleh letupan sinar gamma pada bulan Oktober yang digelar BOAT atau Brightest Of All Time.Philip Wiseman, ahli astrofizik di Universiti Southampton di Britain dan pengarang utama kajian baharu, berkata AT2021lwx dianggap sebagai letupan terbesar kerana ia telah mengeluarkan lebih banyak tenaga dalam tempoh tiga tahun lepas daripada yang dihasilkan oleh kilat singkat BOAT.Wiseman memberitahu AFP ia adalah 'penemuan tidak sengaja'.Pusat Fasiliti Sementara Zwicky di California mula-mula mengesan AT2021lwx semasa pemerhatian langit secara automatik pada tahun 2020.Tetapi 'ia pada dasarnya terletak dalam pangkalan data' sehingga disedari oleh manusia pada tahun berikutnya, kata Wiseman.Hanya apabila ahli astronomi, termasuk Wiseman, melihatnya melalui teleskop yang berkualiti tinggi barulah mereka menyedari tentang penemuan tersebut.Dengan menganalisis panjang gelombang cahaya yang berbeza, mereka mendapati bahawa letupan itu berada kira-kira lapan bilion tahun cahaya.Itu jauh lebih jauh daripada kebanyakan kilatan cahaya baharu lain di langit, yang bermaksud letupan di belakangnya mestilah jauh lebih besar.Ia dianggarkan sekitar dua trilion kali lebih cerah daripada matahari, kata Wiseman.Ahli astronomi telah melihat beberapa penjelasan yang mungkin.Salah satunya ialah AT2021lwx ialah bintang yang meletup, tetapi denyarnya 10 kali lebih terang daripada mana-mana supernova yang dilihat sebelum ini.Kemungkinan lain ialah apa yang dipanggil peristiwa gangguan pasang surut, apabila bintang terkoyak kerana ia disedut ke dalam lubang hitam supermasif. Tetapi AT2021lwx masih tiga kali lebih cerah daripada peristiwa tersebut, dan Wiseman berkata penyelidikan mereka tidak menghala ke arah itu.Satu-satunya peristiwa kosmik terang yang agak setanding ialah quasar, apabila lubang hitam supermasif menelan sejumlah besar gas di pusat galaksi.Tetapi mereka cenderung berkelip dalam kecerahan, kata Wiseman, manakala AT2021lwx tiba-tiba mula menyala daripada tiada tiga tahun lalu, dan ia masih menyala."Perkara ini tidak pernah kami lihat sebelum ini, ia datang entah dari mana," kata Wiseman.Dalam kajian baharu yang diterbitkan dalam Notis Bulanan Persatuan Astronomi Diraja, pasukan penyelidik antarabangsa membentangkan apa yang mereka percaya adalah senario yang paling mungkin.Teori mereka ialah awan gas tunggal yang besar sekitar 5,000 kali lebih besar daripada matahari perlahan-lahan dimakan oleh lubang hitam supermasif.Tetapi Wiseman berkata bahawa 'dalam sains, tidak pernah ada kepastian'. Pasukan itu sedang mengusahakan simulasi baharu untuk melihat sama ada teori mereka 'boleh masuk akal sepenuhnya,' tambahnya.Satu masalah mungkin ialah lubang hitam supermasif terletak di tengah-tengah galaksi, untuk letupan sebesar ini, galaksi itu dijangkakan sebesar Bima Sakti, kata Wiseman.Tetapi tiada siapa yang dapat melihat galaksi di sekitar AT2021lwx."Itu teka-teki mutlak," Wiseman mengakui.Sekarang ahli astronomi tahu apa yang perlu dicari, mereka mencari di langit untuk melihat sama ada letupan lain yang serupa telah terlepas.-AFP


Ukraine perlukan masa sebelum lancar serangan balas

KIEV, 12 Mei- Ukraine memerlukan lebih banyak masa sebelum serangan balas yang sangat dinanti-nantikan terhadap tentera Rusia dapat dilancarkan, kata Presiden Volodymyr Zelensky dalam wawancara yang diterbitkan BBC.Kenyataan itu dibuat ketika Britain berjanji untuk menghantar peluru berpandu Storm Shadow bagi membantu Kiev.Keputusan Britain itu akan menjadikannya negara pertama yang membekalkan peluru berpandu jarak jauh kepada Ukraine, yang telah melatih kontinjen pasukan baharu serta mengumpul amunisi dan peralatan perang yang dibekalkan Barat.Penganalisis berkata langkah-langkah itu akan menjadi kunci untuk menuntut semula wilayah yang ditawan Rusia."Secara mental kami sudah bersedia ," kata Zelensky kepada BBC. “Dari segi kelengkapan, belum semuanya sampai."Dengan (apa yang kita ada) kita boleh mara dan berjaya. Tetapi kita akan kehilangan ramai orang. Saya rasa itu tidak boleh diterima. Jadi kita perlu menunggu. Kita masih memerlukan sedikit masa lagi," katanya.Sementara itu, ketua syarikat tentera upahan swasta Wagner, Yevgeny Prigozhin menuduh Zelensky sebagai "tidak jujur".Serangan balas Ukraine "sedang giat dijalankan", menurut Prigozhin.Kiev telah meluangkan masa berbulan-bulan untuk bersiap sedia di kawasan timur Donetsk dan Lugansk, serta wilayah Kherson dan Zaporizhzhia di selatan. -AFP

(Volodymyr Zelensky bercakap semasa sidang akhbar dengan Presiden Suruhanjaya Eropah di Kiev pada 9 Mei 2023/File AFP)


Parlimen Portugal dijangka lulus rang undang-undang eutanasia

(Parlimen Portugis semasa perbahasan mengenai lima rang undang-undang yang mencadangkan pengesahan euthanasia/Fail REUTERS)

LISBON, 12 Mei- Portugal dijangka meluluskan rang undang-undang yang menghalalkan eutanasia bagi orang yang menderita penyakit tidak dapat diubati.Bawah peruntukan yang dimuatkan dalam rang undang-undang versi terbaharu, pesakit berumur lebih 18 tahun dibenarkan meminta bantuan perubatan untuk dimatikan jika mereka sakit tenat dan dalam penderitaan yang tidak tertanggung.Kebenaran hanya diberi kepada mereka yang mengalami kesakitan "berkekalan" dan "tak tertanggung" - melainkan mereka dianggap tidak sihat dari segi mental untuk membuat keputusan sedemikian.Undang-undang itu juga hanya terpakai kepada warganegara dan pemastautin sah, dan tidak diperluas kepada warga asing .Rang undang-undang terdahulu diluluskan di parlimen empat kali dalam tempoh tiga tahun lalu tetapi dihantar semula untuk semakan perlembagaan kerana ditolak oleh Presiden Marcelo Rebelo de Sousa.Parti Sosialis yang memerintah berikrar untuk memastikan usaha mereka berhasil, termasuk mengadakan dua pengundian jika perlu."Akhirnya kita telah sampai ke penghujung perjuangan yang panjang," kata ahli parlimen Sosialis, Isabel Moreira kepada AFP.Selepas pengundian kali ini, presiden mempunyai tempoh lapan hari untuk mengisytiharkannya menjadi undang-undang. -AFP


AS tuduh Afrika Selatan bekal senjata kepada Rusia

JOHANNESBURG, 12 Mei- Utusan Amerika Syarikat (AS) ke Afrika Selatan menuduh negara itu secara rahsia membekalkan senjata kepada Rusia walaupun mereka mengaku berkecuali dalam isu perang Ukraine, lapor media tempatan.Duta Besar Reuben Brigety memberitahu dalam taklimat media bahawa AS "yakin" senjata dan peluru telah dimuatkan ke kapal pengangkut Rusia yang berlabuh di pangkalan tentera laut Cape Town pada Disember."Membekalkan senjata kepada Rusia adalah sangat serius, dan kami tidak menganggap isu ini dapat diselesaikan. Kami mahu Afrika Selatan mengamalkan dasar berkecuali," memetik kenyataan Brigety.Beliau merujuk kepada episod yang diketahui sebelum ini apabila Lady R, sebuah kapal kargo bawah sekatan barat yang mengibarkan bendera Rusia, berlabuh di pangkalan tentera laut terbesar di Afrika Selatan."Antara perkara yang kami perhatikan ialah kapal kargo berlabuh di pangkalan tentera laut Simon's Town antara 6 hingga 8 Disember 2022, kami yakin telah memuat naik senjata dan peluru ke atas kapal itu di Simon's Town ketika ia kembali ke Rusia, "kata utusan itu.Afrika Selatan sebelum ini enggan mengutuk pencerobohan Rusia di Ukraine.Negara itu, sebuah kuasa besar Afrika yang juga mempunyai pengaruh moral untuk kemenangannya ke atas apartheid -- berkata ia mahu kekal berkecuali, dan memperjuangkan dialog sebagai cara menamatkan konflik.Tetapi pada awal tahun ini, ia mengadakan latihan ketenteraan kontroversi bersama Rusia dan China, yang disebut oleh pengkritik sebagai bukti kecondongan ke arah Kremlin. -AFP

(Vladimir Putin menuduh negara tersebut memberikan senjata kepada Rusia/AFP)


Calon Pilihan Raya Presiden Turkiye tarik diri

(Muharrem Ince memperoleh 30.6% undi dalam pemilihan presiden Turki 2018/AFP)

ISTANBUL, 12 Mei- Calon pihak ketiga Muharrem Ince menarik diri untuk bertanding dalam pilihan raya presiden Turkiye; satu langkah mengejutkan yang dilihat meningkatkan peluang kemenangan pusingan pertama calon pembangkang.Lelaki berusia 59 tahun itu mengumumkan keputusannya selepas menjadi sasaran kempen dalam talian yang memburuk-burukkannya termasuk imej palsu beliau bertemu wanita dan menaiki kereta mewah.Nasionalis sekular itu memperoleh 30.6% undi ketika mencabar Presiden Recep Tayyip Erdogan dalam pilihan raya 2018.Beliau kemudiannya meninggalkan parti pembangkang utama dan melancarkan gerakannya sendiri yang mula menarik undi daripada pemimpin sekular Kemal Kilicdaroglu -- calon bersama blok anti-Erdogan."Saya menarik balik pencalonan saya," kata Ince kepada pemberita menjelang pemilihan presiden dan parlimen Ahad ini. "Saya melakukan ini untuk negara saya."Ince mendapat kritikan hebat daripada pembangkang kerana memasuki kempen hanya dua bulan sebelum pengundian.Pengkritik melihat beliau sebagai calon "perosak" yang hanya boleh membantu Erdogan melanjutkan pentadbirannya selama dua dekad hingga 2028.Ince sebelum ini menegaskan bahawa beliau menawarkan alternatif lebih bersemangat kepada pengundi berbanding Kilicdaroglu yang berusia 74 tahun.-AFP

(Muharrem Ince membuat kenyataan selepas memohon pencalonan Presiden kepada Lembaga Pilihan Raya Tertinggi (YSK) di Ankara pada 20 Mac 2023/File AFP)


Iraq muktamad perjanjian eksport minyak mentah Kurdish

(Kilang Penapisan di Erbil, Kurdistan, Iraq/AFP)

ARBIL, 12Mei- Kerajaan Iraq dan kerajaan wilayah autonomi Kurdistan telah memuktamadkan perjanjian untuk menyambung semula eksport minyak mentah melalui Turkiye.Bawah perjanjian itu, penjualan minyak mentah Kurdistan akan diuruskan oleh Pertubuhan Pemasaran Minyak Negara (SOMO), dengan pendapatan dibayar ke dalam akaun yang dimiliki bersama oleh Baghdad dan Arbil."Kerajaan wilayah Kurdistan dan pihak berkuasa persekutuan telah mencapai kesepakatan mengenai penyambungan semula eksport minyak dari wilayah autonomi," menurut kerajaan Kurditan dalam satu kenyataan."SOMO telah secara rasmi meminta daripada Turkiye untuk menyambung semula eksport minyak dari wilayah Kurdistan melalui saluran paip Kirkuk-Ceyhan. Baghdad dan Arbil sedang menunggu respons Turkiye untuk meneruskan eksport," tambah kenyataan itu.Minyak telah lama menjadi nadi bagi wilayah Kurdish, dengan 475,000 tong dieksport setiap hari melalui pelabuhan Turkiye di Ceyhan.Pada awal Mei, Menteri Minyak Iraq Hayan Abdel Ghani berkata medan Kurdish akan beroperasi dalam tempoh satu atau dua minggu lagi.Beliau menambah bahawa ujian sedang dijalankan pada saluran paip minyak di Turkiye berikutan gempa bumi yang dahsyat pada Februari, menyebabkan kelewatan dalam penyambungan semula eksport. -AFP

(Seorang pengawal keselamatan sedang membuat pemantauan di kilang penapisan minyak Tawke  di wilayah autonomi Iraq Kurdistan, pada 31 Mei 2009/File AFP)


LISBON, 12 Mei- Portugal sedang merancang menguatkuasakan larangan merokok berhampiran sekolah dan hospital serta di kawasan tempat duduk luar berbumbung, kata Menteri Kesihatan Manuel Pizarro.Undang-undang itu, yang akan dibincangkan di Parlimen pada tarikh yang belum ditentukan juga akan melarang tabiat itu di semua ruang dalaman seperti kawasan merokok di dalam kafe.Selain itu, ia akan melarang pemasangan kawasan baharu seumpamanya dan menghentikan penjualan produk tembakau di lokasi yang dilarang merokok, mulai 2025.Jun lalu, Suruhanjaya Eropah, cabang eksekutif EU berkata ia mempunyai cita-cita untuk mengurangkan penggunaan tembakau di blok 27 negara itu kepada kurang daripada lima peratus penduduk menjelang 2040.Merokok pertama kali diharamkan di ruang tertutup awam di Portugal lebih sedekad lalu.“Dengan undang-undang ini, kami berharap golongan muda dapat hidup dalam persekitaran tanpa tembakau, mengurangkan insentif untuk merokok dan membolehkan perokok mengatasi ketagihan mereka,” Pizarro selepas mesyuarat Majlis Menteri."Objektif kami adalah untuk mempunyai generasi yang hidup tanpa tembakau menjelang 2040. Undang-undang ini selaras dengan pendirian antitembakau EU, tetapi kami ingin pergi lebih jauh," tambahnya. -AFP

(Portugal rancang kuat kuasa larangan merokok berhampiran sekolah, hospital/Foto hiasan)


UK lancar perkhidmatan bas tanpa pemandu pertama

(Pemandu Stuart Doidge memantau bas autonomi semasa merentasi Jambatan Jalan Forth antara Edinburghdan/AFP)

QUEENSFERRY, 12 Mei- United Kingdom (UK) akan melancarkan rangkaian bas tanpa pemandu pertamanya di Scotland minggu depan.Perkhidmatan itu yang menyasarkan membawa 10,000 penumpang seminggu merangkumi laluan sejauh 14 batu (22.5 kilometer) dengan lima bas satu dek bakal menjadi perkhidmatan bas tempatan automatik pertama di dunia, kata pengendalinya."Teknologi autonomi pada bas ini telah diuji sebelum ini tetapi ini adalah kali pertama ia diletakkan pada bas yang kini menjadi perkhidmatan bas tempatan berdaftar," kata Pengarah Dasar Perkhidmatan Bas Stagecoach, Peter Stevens selepas menghadiri sesi demonstrasi berhampiran Edinburgh.Mulai Isnin minggu depan, bas berkenaan yang bergerak dengan kelajuan sehingga 50 batu sejam akan diawasi pemandu keselamatan untuk memantau teknologi, seperti yang dikehendak.Undang-undang UK belum membenarkan kenderaan autonomi sepenuhnya. -AFP

(Bas yang akan digunakan untuk perkhidmatan bas autonomi CAVForth, AB1, digambarkan semasa pratonton akhbar di Queensferry, Scotland/AFP)


AS umum rancangan bendung pelepasan dari loji kuasa

WASHINGTON, 12 Mei- Pentadbiran Presiden Joe Biden mengumumkan rancangan menyeluruh untuk mengekang pelepasan dari stesen janakuasa negara, sebagai sebahagian daripada usaha Amerika Syarikat untuk memerangi krisis iklim.Bermula 2030, cadangan itu menyasarkan pengeluaran elektrik bahan bakar fosil dengan keperluan pengurangan karbon yang semakin ketat, termasuk memaksa beberapa loji arang batu menyekat secara langsung pencemaran dari cerobong asap mereka."Di setiap sudut negara kita, rakyat Amerika melihat dan merasai kesan buruk perubahan iklim," kata Pentadbir Agensi Perlindungan Alam Sekitar (EPA), Michael Regan dalam satu acara mengumumkan draf rancanagan itu."Adalah jelas bahawa kita telah mencapai titik penting dalam sejarah manusia, dan terpulang kepada kita semua untuk bertindak sekarang untuk melindungi masa depan kita," tambahnya.Pelepasan dari loji janakuasa AS telah semakin berkurangan berikutan penurunan pesat dalam kos tenaga boleh baharu. Tetapi mereka masih bertanggungjawab untuk satu perempat daripada gas rumah hijau yang dihasilkan oleh ekonomi terbesar dunia."Saya fikir peraturan ini penting dengan mengisytiharkan bahawa era pencemaran karbon tanpa had daripada loji janakuasa sudah berakhir," kata Pengarah Institut Sumber Dunia, Amerika Syarikat, Dan Lashof.Julie McNamara dari Kesatuan Saintis Prihatin pula berkata piawaian yang dicadangkan "menandakan titik perubahan yang penting," dengan EPA "sebenarnya dan semestinya bergerak untuk memegang loji janakuasa arang batu dan gas untuk mengambil kira pencemaran karbon mereka yang berterusan." -AFP

(Kepulan asap keluar dari Stesen Janakuasa Mitchell, loji janakuasa arang batu yang terletak 20 batu barat daya Pittsburgh/File AFP)


Republik Czech bentang reformasi pencen, cukai

PRAGUE, 12 Mei- Kerajaan Republik Czech membentangkan pembaharuan cukai dan pencen yang meluas bagi mengekang hutang awam yang melambung tinggi akibat pandemik COVID-19 dan perang di Ukraine.Membentangkan program "Czechia in Shape", Perdana Menteri Petr Fiala berkata matlamatnya ialah membalikkan secara asas trend hutang yang semakin meningkat dan menjadikan sistem pencen mampan."Kepantasan kadar pertumbuhan hutang di negara kita amat mengerikan," kata Fiala kepada pemberita.Ahli Kesatuan Eropah (EU) yang berjumlah 10.5 juta orang itu dilanda teruk oleh pandemik COVID-19 dan mendahului statistik global untuk kematian per kapita selama beberapa bulan.Pada 2019, sebelum wabak melanda Eropah, hutang kerajaan Republik Czech mencecah 28.3% daripada keluaran dalam negara kasar (KDNK).Tahun lepas, ia berada pada paras 42.6%.Bermula 2024, kerajaan akan mengurangkan perbelanjaan dalam sektor kerajaan, mengekang subsidi serta menaikkan cukai hartanah dan cukai pendapatan korporat.Ia juga akan memperkenalkan perubahan untuk melanjutkan umur pencen.Menteri Buruh dan Hal Ehwal Sosial, Marian Jurecka berkata umur persaraan akan ditetapkan berdasarkan jangka hayat mulai 2025, berbanding 64 tahun sekarang."Rata-rata rakyat Republik Czech sepatutnya menerima pencen selama 21.5 tahun," kata Jurecka kepada pemberita."Sekitar 2050, kami akan mempunyai seorang pekerja bagi setiap seorang pesara, inilah sebabnya perubahan itu penting," tambah beliau. -AFP

(Petr Fiala mendapat kecaman daripada pengundi berpendapatan rendah berikutan rekod inflasi/AFP)


(Tedros Adhanom hadir sidang akhbar mengenai ulang tahun ke-75 WHO di Geneva, pada 6 April 2023/ AFP)

GENEVA, 11 Mei- Pertubuhan Kesihatan Sedunia (WHO) mengisytiharkan bahawa mpox tidak lagi menjadi darurat kesihatan global, hampir genap setahun selepas penyakit yang dahulunya dikenali sebagai cacar monyet atau monkeypox itu mula merebak ke seluruh dunia.Pengumuman dibuat hanya seminggu selepas WHO mengisytiharkan bahawa COVID-19 juga tidak lagi menjadi Darurat Kesihatan Awam Keprihatinan Antarabangsa (PHEIC)."Walaupun kecemasan mpox dan COVID-19 kedua-duanya sudah berakhir, ancaman gelombang kebangkitan kekal untuk kedua-duanya. Kedua-dua virus terus beredar dan kedua-duanya terus membunuh," kata Ketua Pengarah WHO, Tedros Adhanom Ghebreyesus dalam sidang media dalam talian."Mpox terus menimbulkan cabaran kesihatan awam yang penting yang memerlukan tindak balas yang teguh, proaktif dan mampan," tambahnya sambil menyeru semua negara agar terus berwaspada.Walaupun sudah lama terdapat di bahagian Afrika Tengah dan Barat, pada Mei tahun lalu kes-kes mpox mula muncul di Eropah, Amerika Utara kemudian di tempat lain, kebanyakannya dalam kalangan lelaki yang melakukan hubungan seks sesama lelaki.WHO mengisytiharkan mpox sebagai PHEIC pada bulan Julai. Tetapi bilangan orang yang dijangkiti penyakit itu -- yang menyebabkan demam, sakit otot dan lesi kulit yang besar seperti bisul -- telah menurun secara konsisten sejak itu."Lebih 87,000 kes dan 140 kematian telah dilaporkan dari 111 negara semasa wabak global, menurut kiraan WHO."Tetapi hampir 90% lebih sedikit kes direkodkan dalam tempoh tiga bulan lepas berbanding tempoh tiga bulan sebelumnya," kata Tedros."Walaupun kami mengalu-alukan trend penurunan kes Mpox di seluruh dunia, virus itu terus menjejaskan komuniti di semua wilayah, termasuk di Afrika," menurutnya.Selepas status itu ditarik balik untuk COVID-19 dan mpox, kini hanya terdapat satu PHEIC yang diisytiharkan WHO untuk virus polio, yang diisytiharkan pada Mei 2014. -AFP

(Tedros Adhanom dalam sidang media dalam talian berkata WHO isytihar mpox bukan lagi darurat kesihatan global)


MADRID, 12 Mei- Kabinet Sepanyol meluluskan peruntukan bernilai lebih dua bilion euro untuk mengurangkan kesan kemarau berpanjangan yang melanda sektor pertanian utamanya.Sebahagian besar daripada wang itu, €1.4 bilion (US$1.5 bilion), akan diperuntukkan untuk membina infrastruktur baharu, seperti loji penyahgaraman, untuk meningkatkan jumlah air yang ada, kata kerajaan dalam satu kenyataan.€784 juta lagi akan digunakan untuk membantu petani dan penternak menghadapi kekurangan hujan yang telah memusnahkan tanaman dan meningkatkan kos makanan ternakan."Sepanyol sudah biasa menghadapi kemarau, tetapi disebabkan perubahan iklim ia menjadi lebih kerap dan terik dan kita mesti mempersiapkan diri," kata Menteri Peralihan Ekologi, Teresa Ribera dalam sidang media di sini.Pengumuman pakej bantuan itu dibuat menjelang pilihan raya serantau dan tempatan pada 28 Mei dan apa yang dijanjikan akan diperjuangkan dengan ketat dalam pilihan raya umum pada akhir tahun ini.Kerajaan Perdana Menteri sosialis Pedro Sanchez telah pun menggesa Kesatuan Eropah supaya mengaktifkan rizab krisis pertanian blok itu bagi membantu petani menghadapi kemarau luar biasa.Sepanyol mencatatkan permulaan paling kering tahun ini sejak rekod sedemikian bermula pada 1961, dengan negara itu menerima kurang daripada separuh jumlah hujan biasa dalam tempoh empat bulan pertama 2023, menurut agensi cuaca negara AEMET.Purata rizab air negara pula berada bawah 50% daripada kapasiti, manakala paras rizab di dua kawasan yang paling teruk dilanda, Andalusia di selatan dan Catalonia di timur laut - telah jatuh kepada kira-kira 25%. -AFP

(Teresa Ribera dalam sidang media berkata Sepanyol peruntuk lebih 2 bilion euro tangani kemarau/AFP)


Letupan ketiga di Kuil Emas India dalam masa seminggu

AMRITSAR, 11 Mei- Letupan ketiga dalam tempoh kurang seminggu menggegarkan kawasan sekitar tapak suci Sikh Kuil Emas di Amritsar, kata polis India pada Khamis.Tiada kecederaan dilaporkan dalam apa yang disifatkan polis sebagai letupan intensiti rendah sekitar tengah malam di bandar utara India itu. Puncanya bagaimanapun tidak diketahui."Kawasan itu ditutup sepenuhnya dan pasukan forensik sedang menjalankan siasatan," kata pegawai polis Naunihal Singh.Polis menambah bahawa lima orang telah ditangkap pada Khamis, tanpa memberikan butiran lanjut.Dua letupan sebelum ini, masing-masing menyebabkan seorang cedera. Polis masih belum mendedahkan sebarang punca letupan tersebut.Kuil Emas di negeri Punjab, sebuah bangunan berkilauan di dalam kolam buatan yang besar menjadi tapak suci penganut Sikh di seluruh dunia.Tetapi ia telah menjadi tempat keganasan pada masa lalu, terutamanya apabila pasukan khas India menyerbunya pada tahun 1984 untuk menyingkirkan militan Sikh.Pada bulan Mac, pemburuan telah dilancarkan di Punjab untuk menangkap seorang pemisah Sikh yang mencetuskan protes dan vandalisme di kalangan diaspora.Tidak jelas sama ada letupan terbaru dikaitkan.Tekanan untuk tanah air Sikh yang berasingan dikenali sebagai Khalistan mencetuskan keganasan maut di India pada 1980-an dan 1990-an.-AFP


Rundingan gencatan senjata di Sudan hampir capai kemajuan

KHARTOUM, 11 Mei - Keadaan di ibu kota Sudan bertambah buruk pada Rabu dengan serangan udara dan pertempuran sengit. Namun tentera yang berbalah dilaporkan hampir mencapai persetujuan gencatan senjata dalam rundingan yang diadakan di Arab Saudi.Penduduk melaporkan pertempuran berlaku di beberapa kawasan di Khartoum antara pihak tentera dan Kumpulan Separa Tentera (RSF).Serangan juga dilaporkan berlaku di kawasan utara Omdurman dan timur Bahri, iaitu dua bandar bersebelahan yang dipisahkan dari Khartoum oleh Sungai Nil.

Tentera Sudan membedil sasarannya di ketiga-tiga bandar tersebut sejak Selasa dalam usaha untuk menghalau pasukan RSF yang menguasai sebahagian besar kawasan kediaman serta tapak-tapak strategik sejak konflik yang tercetus pada 15 April.Wakil tentera Sudan dan RSF sudah bertemu sejak hujung minggu lalu dalam rundingan yang disokong oleh Amerika Syarikat (AS) dan Arab Saudi di bandar Jeddah, di Laut Merah.Rundingan tesebut bertujuan untuk melaksanakan gencatan senjata yang berkesan dan membenarkan akses kepada pekerja bantuan serta bekalan, selepas beberapa pengumuman gencatan senjata sebelum ini gagal.Sumber Reuters pada Rabu berkata rundingan tersebut sudah mencatatkan kemajuan dan satu perjanjian gencatan senjata dijangka dipersetujui tidak lama lagi.Setiausaha Rendah Negara Amerika Syarikat (AS), Victoria Nuland sebelum ini berkata bahawa perunding AS "optimis namun berhati-hati" bagi mendapatkan komitmen terhadap prinsip-prinsip kemanusiaan dan gencatan senjata.-REUTERS


Perancis buka siasatan jenayah perang terhadap kematian wartawan

PARIS, 11 Mei -Badan kehakiman Perancis melancarkan siasatan jenayah perang berhubung kematian wartawan, Arman Soldin yang terbunuh di Ukraine pada Selasa lalu.Soldin, 32, terbunuh apabila beliau dan rakannya diserang roket Grad ketika bersama tentera Ukraine berhampiran Chasiv Yar, di timur negara itu.

Siasatan Perancis akan dikendalikan OCLCH sebuah unit penyiasat yang pakar dalam jenayah terhadap kemanusiaan dan jenayah kebencian.Seterusnya akan berusaha untuk menentukan keadaan sebenar kematian Soldin.Kematian Soldin menjadikan sekurang-kurangnya 11 orang wartawan untuk pasukan media terbunuh ketika membuat liputan perang di Ukraine sejak Rusia menyerang lebih setahun lalu.-AFP


Pasukan simpanan tentera Taiwan perlukan lebih ramai penglibatan wanita

TAOYUAN, 11 Mei - Presiden Taiwan, Tsai Ing-wen berharap lebih ramai kaum wanita terlibat dalam pasukan simpanan tentera republik itu.Ini sekaligus dapat menjadikan mereka barisan hadapan dalam mempertahankan kedaulatan negara.

"Saya juga ingin meminta kementerian pertahanan menggunakan pengalaman pasukan simpanan wanita yang mengambil bahagian dalam latihan kali ini untuk merenung dan membuat pelarasan bagi pengaturan berkaitan. "Saya berharap lebih ramai wanita simpanan akan menyertai latihan pada masa hadapan. Taiwan berada di barisan hadapan mempertahankan demokrasi. Kita harus bersatu dan membiarkan dunia melihat keazaman kita untuk melindungi negara kita dengan kemasukan semua jantina," kata Tsai Ing-wen.Tsai Ing-wen berkata demikian selepas melawat kem latihan pasukan simpanan di Taoyuan di mana kumpulan pertama pasukan simpanan wanita dibenarkan menghadiri latihan secara sukarela buat kali pertama.Kerajaan Taiwan kini sedang memperbaharui latihan pasukan simpanannya untuk menambah panjang dan menyesuaikan latihan untuk mencerminkan senario perang yang berpotensi secara lebih realistik.Dorongan ini berlaku di tengah-tengah rasa ancaman yang memuncak di Taiwan, yang telah memerhatikan dengan teliti krisis Ukraine dan menjadi sasaran peningkatan sikap tentera dan lisan oleh China dalam beberapa tahun kebelakangan ini.-REUTERS


27 cedera selepas jambatan sementara di tapak pembinaan runtuh

HELSINKI, 11 Mei - Seramai 27 individu kebanyakannya kanak-kanak cedera selepas jejantas sementara di tapak pembinaan runtuh sebelum mereka jatuh beberapa meter ke atas permukaan jalan raya.Jabatan Penyelamat Uusimaa Barat di Espoo berkata, kira-kira 27 orang mangsa kebanyakannya di bawah umur cedera pada tahap yang berbeza.

"Kejadian berlaku kira-kira jam 9.20 pagi waktu tempatan apabila jejantas berstruktur kayu dipercayai gagal menampung beban sebelum mangsa jatuh ke atas jalan raya," kata jabatan itu menerusi kenyataan.Perkhidmatan Hospital Helsinki (HUS) berkata, mereka yang cedera adalah sekumpulan pelajar sekolah dan kebanyakan mangsa patah anggota badan, manakala 24 daripada mereka dibawa beberapa hospital yang berdekatan."Tiada kemalangan jiwa direkodkan dalam insiden berkenaan," kata HUS.Berdasarkan gambar di lokasi kejadian menunjukkan jejantas berkenaan sebahagian besar strukturnya masih utuh dan timbunan papan kayu bersepah.Pasukan penyelamat dilihat melakukan rawatan kepada beberapa orang mangsa yang terbaring di atas jalan raya akibat kejadian berkenaan.Sementara itu, Perdana Menteri Sanna Marin dalam ciapannya di Twitter berkata, insiden yang berlaku di Espoo adalah satu berita yang mengejutkan.-AFP


Taufan Mocha dijangka melanda Bangladesh, Myanmar Ahad ini

YANGON, 11 Mei - Taufan Mocha dijangka melanda sepanjang sempadan Bangladesh-Myanmar, Ahad ini.Pejabat Meteorologi India memaklumkan, ia diramal membawa angin dengan kekuatan sehingga 145 kilometer sejam.Susulan itu, kedua-dua negara telah mengerahkan ribuan sukarelawan dan mengarahkan pemindahan dari kawasan rendah di Teluk Bengal.Pengarah Program Kesiapsiagaan Siklon Bangladesh, Ahmadul Haque berkata pihaknya menempatkan seramai 8,600 sukarelawan di Cox's Bazar dan 3,400 lagi sukarelawan di kem pelarian Rohingya sebagai langkah siap sedia.

Pejabat Meteorologi turut meramalkan gelombang ribut antara 1.5 dan dua meter berlaku di kawasan pantai rendah yang berdekatan dengan kawasan kem menempatkan ratusan ribu pelarian Rohingya di Bangladesh."Bangladesh juga melarang bot nelayan daripada melakukan kerja-kerja meneroka laut dalam," kata Ahmadul Haque.Kesan ribut Siklon mempunyai tahap yang setara dengan taufan di Atlantik Utara dan di Pasifik Barat Laut yang memberi ancaman biasa dan maut di pantai utara Lautan Hindi.Kali terakhir Bangladesh dilanda ribut pada November 2007 apabila Taufan Sidr melanda barat daya negara itu yang mengorbankan lebih 3,000 orang dan kerosakan bernilai berbilion dolar.Pada Mei 2008, Taufan Nargis menyebabkan sekurang-kurangnya 138,000 orang maut dan hilang di Myanmar dalam bencana alam terburuk di negara terbabit.-AFP


Letupan ketiga dekat Kuil Emas India dalam masa seminggu

AMRITSAR, 11 Mei - Polis India mengesahkan terdapat letupan ketiga dalam dalam tempoh kurang seminggu menggegarkan kawasan sekitar tapak suci Sikh Kuil Emas di Amritsar.Bagaimanapun, tiada kecederaan dilaporkan dalam letupan tersebut.Polis menyifatkan letupan ketiga yang berlaku sekitar tengah malam itu sebagai letupan intensiti rendah.

"Kawasan itu ditutup sepenuhnya dan pasukan forensik sedang menyiasat punca kejadian," kata seorang pegawai polis, Naunihal Singh.Pihak polis turut memaklumkan bahawa lima orang telah ditangkap pada Khamis lalu tanpa memberikan butiran lanjut.Dua letupan sebelum ini, satu pada hari Isnin dan yang pertama pada hujung minggu lalu telah menyebabkan seorang cedera.Ketika ini, polis masih belum mendedahkan sebarang punca letupan tersebut.Kuil Emas di negeri Punjab merupakan sebuah bangunan berkilauan di dalam kolam buatan yang besar menjadi tapak suci penganut Sikh di seluruh dunia.Tetapi ia telah menjadi tempat keganasan pada masa lalu, terutamanya apabila pasukan khas India menyerbunya pada tahun 1984 untuk menyingkirkan militan Sikh.-AFP


ASEAN diseru untuk sepakat demi keamanan Myanmar

LABUAN BAJO, 11 Mei - ASEAN diseru untuk sepakat dalam melaksanakan rancangan damai bertujuan menamatkan pertumpahan darah di Myanmar.Presiden Indonesia, Joko Widodo berkata tentera pemerintah Myanmar tidak membuat sebarang kemajuan dalam rancangan damai dipersetujuinya dengan blok itu dua tahun lalu.Jokowi yang lantang bersuara pada hari terakhir sidang kemuncak ASEAN mengakui Myanmar tidak menunjukan kemajuan ketara dalam melaksana rancangan damai itu.

"Saya harus jujur bahawa dalam pelaksanaan konsensus lima perkara, tidak ada kemajuan yang ketara. ASEAN, yang menerajui usaha diplomatik untuk menyelesaikan krisis berada bawah tekanan untuk menggubal pelan lima perkara yang dipersetujui dengan Myanmar dua tahun lalu selepas rampasan kuasa tentera menggulingkan kerajaan Aung San Suu Kyi," kata Jokowi.Junta telah menolak kritikan antarabangsa dan enggan terlibat dengan penentangnya, termasuk penggubal undang-undang yang digulingkan.Serangan udara ke atas sebuah kampung di kubu pemberontak bulan lalu yang dilaporkan membunuh kira-kira 170 orang mencetuskan kecaman global dan memburukkan lagi pengasingan junta.Pengerusi blok Jakarta tahun ini telah menimbulkan harapan ASEAN boleh mendesak penyelesaian secara aman, menggunakan pertimbangan ekonomi serta pengalaman diplomatiknya.Tetapi perpecahan dalam ASEAN telah menghalang usaha tersebut.Myanmar masih tergolong dalam 10 anggota blok ASEAN tetapi telah dihalang daripada menghadiri sidang kemuncaknya kerana kegagalan junta melaksanakan rancangan damai itu.-AFP


Lawatan ke China stabilkan hubungan dua hala Australia-China

BEIJING, 11 Mei - Menteri Perdagangan Australia, Don Farrell tiba di Beijing pada Khamis menjelang pertemuan dengan rakan sejawatannya dari China ketika kedua-dua negara berusaha untuk menstabilkan hubungan diplomatik.Selain menstabilkan hubungan diplomatik, pertemuan juga dilihat sebagai serampang dua mata dalam prospek pelaburan dan perniagaan dengan negara Tembok besar itu.Farrell berkata, dasar buka pintu China telah banyak memanfaatkan negara-negara berhampiran termasuk Australia.

"Tiada apa yang akan dilakukan untuk mencapai keamanan di rantau kita daripada hubungan perdagangan yang kukuh antara Australia dan China," kata Farrell kepada pemberita semasa tiba di Lapangan Terbang Antarabangsa Beijing.Hubungan diplomatik antara kedua-dua negara telah merosot selepas Australia menggesa siasatan antarabangsa mengenai asal-usul COVID-19 dan isu berkaitan seorang wartawan Australia, Cheng Lei yang ditahan di Beijing atas tuduhan keselamatan negara.Walau bagaimanapun, ketegangan reda selepas itu namun eksport Australia ke China sempat terjejas akibat sekatan perdagangan yang dikenakan.-REUTERS


Bekas PM Fiji berdepan perbicaraan salah guna kuasa

SUVA, 11 Mei - Bekas Perdana Menteri Fiji, Frank Bainimarama akan dibicarakan Julai ini selepas didakwa atas tuduhan salah guna kuasa.Dia dituduh menggunakan kuasanya sebagai Perdana Menteri untuk menamatkan siasatan polis pada 2019 terhadap bekas kakitangan di Universiti Pasifik Selatan Fiji.Sebelum itu,Bainimarama,69, mengaku tidak bersalah atas pertuduhan tersebut.

Dia hadir di mahkamah pada Khamis bersama ketua polis yang digantung tugas, Sitiveni Qiliho penyokong utama Bainimarama yang juga mengaku tidak bersalah atas tuduhan penyalahgunaan jawatan dalam kes yang sama.Bekas peguam negara Fiji, Aiyaz Sayed-Khaiyum sekutu setia Bainimarama juga menghadapi tuduhan serupa dalam kes berasingan.Perbicaraan akan bermula pada 17 Julai dan dijangka berlangsung sehingga 10 hari.Bainimarama memimpin Fiji dari 2006 berikutan rampasan kuasa tanpa pertumpahan darah sehingga pengundi menyingkirkannya dalam Pilihan Raya Umum, Disember lalu.Bainimarama meletak jawatan pada Mac selepas digantung selama tiga tahun kerana menuduh Presiden negara itu Ratu Wiliame Katonivere gagal melindungi perlembagaan Fiji.-AFP


Penahanan bekas PM Khan tidak sah

ISLAMABAD, 11 Mei- Mahkamah Agung Pakistan mengisytiharkan penahanan bekas perdana menteri Imran Khan "tidak sah".Pengisytiharan dibuat dua hari selepas penahanannya yang mencetuskan bantahan ganas di seluruh negara.Khan ditahan reman atas tuduhan rasuah.Tetapi pada hari Khamis hakim tertinggi Pakistan mengarahkan polis membawa Khan ke Mahkamah Agung sebagai tindak balas kepada petisyen oleh parti politiknya yang mencabar penahanan itu."Penangkapan anda tidak sah, jadi keseluruhan proses perlu diundur," kata Ketua Hakim Negara Umar Ata Bandial kepada Khan dalam perbicaraan di sini.Khan memberitahu mahkamah dia telah "dilayan seperti pengganas".Pasukan keselamatan berkawal di jalan raya seluruh Pakistan pada hari Khamis dan menahan penyokong Khan.Beberapa ribu penyokong parti Tehreek-e-Insaf (PTI) Pakistan membakar bangunan dan menyekat jalan raya. "Sekurang-kurangnya sembilan orang maut sejak Selasa," menurut polis Islamabad dan pihak hospital."Beratus-ratus pegawai polis cedera dan lebih 2,000 orang ditangkap, kebanyakannya di wilayah Punjab dan Khyber Pakhtunkhwa."Sekurang-kurangnya lapan pegawai dari pimpinan pusat PTI yang dituduh mendalangi protes turut ditahan," tambah pihak berkuasa. -AFP

(Anggota polis menahan aktivis PTI Pakistan dan penyokong bekas Perdana Menteri PakistanImran Khan semasa protes berterusan terhadap penahanan pemimpin mereka/AFP)


Salah guna kuasa, bekas PM Fiji dibicara pada Julai

SUVA, 11 Mei- Bekas Perdana Menteri Fiji, Frank Bainimarama akan dibicarakan pada bulan Julai selepas didakwa atas tuduhan salah guna kuasa.Bainimarama memimpin Fiji dari 2006, berikutan rampasan kuasa tanpa pertumpahan darah, sehingga pengundi menyingkirkannya dalam pilihan raya umum Disember lalu.Dia dituduh menggunakan kuasanya sebagai perdana menteri untuk menamatkan siasatan polis pada 2019 terhadap bekas kakitangan di Universiti Pasifik Selatan Fiji.Bainimarama, 69, mengaku tidak bersalah atas pertuduhan itu.Dia hadir di mahkamah pada Khamis bersama ketua polis yang digantung tugas, Sitiveni Qiliho, penyokong utama Bainimarama yang juga mengaku tidak bersalah atas tuduhan penyalahgunaan jawatan dalam kes yang sama.Bekas peguam negara Fiji, Aiyaz Sayed-Khaiyum, sekutu setia Bainimarama, juga menghadapi tuduhan serupa dalam kes berasingan.Bekas perdana menteri itu kelihatan santai di luar mahkamah tetapi tidak membuat kenyataan.Bainimarama muncul selepas mendengar tepukan daripada penyokongnya, berjabat tangan dan bergambar sebelum dihalau.Perbicaraan akan bermula pada 17 Julai dan dijangka berlangsung sehingga 10 hari.Bainimarama meletak jawatan pada Mac selepas digantung selama tiga tahun, kerana menuduh Presiden negara itu Ratu Wiliame Katonivere gagal melindungi perlembagaan Fiji.-AFP


Israel, Palestin kembali berbalas serangan di Gaza

(Kepulan asap menjulang ke ruang udara di Gaza selepas serangan Israel/  REUTERS)

BANDAR GAZA, 11 Mei- Kumpulan pejuang Jihad Islam Palestin hari ini mengumumkan kematian salah seorang pemimpin tenteranya dalam serangan sebelum Subuh yang dilancarkan tentera Israel di Semenanjung Gaza."Ali Ghali... komander unit pelancar roket... dibunuh di selatan Semenanjung Gaza bersama-sama syahid yang lain," kata cabang bersenjata kumpulan itu, Briged Al-Quds dalam kenyataan itu.Tentera Israel mengesahkan bahawa ia menyasarkan Ghali dalam serangan itu.Tentera Israel dan pejuang Palestin di Gaza berbalas tembakan rentas sempadan besar-besaran semalaman, dengan 22 orang rakyat Palestin terbunuh dalam tempoh dua hari, di tengah peningkatan keganasan terburuk dalam tempoh beberapa bulan.Siren di kawasan Tel Aviv dan selatan Israel memberi amaran mengenai tembakan roket, dengan seorang wartawan AFP melihat sendiri pelancarannya dari Gaza.Pada masa sama, pegawai Israel berkata Mesir sedang mengusahakan kemungkinan gencatan senjata dengan pejuang Jihad Islam.Asap hitam berkepul dari kawasan pesisir pantai yang padat penduduk selepas Israel mengumumkan ia menyasarkan tapak pelancaran roket pejuang Jihad Islam.

(Mangsa yang cedera dibawa ke Hospital Shifa selepas serangan udara Israel terhadap Gaza/ REUTERS)

Menteri Pertahanan Israel, Yoav Gallant, memberitahu lebih 400 roket dilancarkan dari Gaza lewat Rabu, sementara pejuang Jihad Islam berkata serangan di pihak Palestin akan diteruskan.Pegawai Israel berkata, sebuah rumah dan kereta terkena roket di bandar Ashkelon dan Sderot di selatan Israel, dengan tentera mengumumkan beberapa siri serangan baharu ke atas Semenanjung Gaza yang dikenakan sekatan.Kementerian Kesihatan Gaza berkata, tujuh orang terbunuh, sehari selepas serangan Israel ke atas wilayah Palestin yang meragut 15 nyawa.Menurut kumpulan itu, empat daripada individu yang terbunuh semalam adalah pejuang Barisan Popular bagi Pembebasan Palestin (PFLP). Keganasan terbaru itu menyusuli serangan semalam di Gaza yang mengorbankan tiga komander kanan Jihad Islam dan 12 yang lain termasuk empat kanak-kanak, Menurut Kementerian Kesihatan Palestin.Menteri Luar Israel, Eli Cohen, memberitahu stesen penyiaran 11 lewat semalam bahawa Jihad Islam 'merayu gencatan senjata diisytiharkan' manakala Jihad Islam berikrar akan menentang Israel habis-habisan. - AFP


Tiada kemajuan ketara dalam rancangan damai Myanmar- Jokowi

LABUAN BAJO, 11 Mei- Negara-negara Asia Tenggara diseru untuk sepakat dalam melaksanakan rancangan damai yang bertujuan menamatkan pertumpahan darah di Myanmar.Presiden Indonesia Joko Widodo mengakui mereka 'tiada kemajuan ketara' dalam melaksanakan rancangan damai itu. "Kami memerlukan kesepakatan ASEAN untuk melakar jalan ke hadapan," kata Widodo pada hari terakhir sidang kemuncak.Keganasan yang semakin meningkat di Myanmar yang dikuasai junta telah mendominasi mesyuarat tiga hari blok serantau Persatuan Negara-negara Asia Tenggara (ASEAN) di pulau Flores, Indonesia.ASEAN, yang menerajui usaha diplomatik untuk menyelesaikan krisis, berada bawah tekanan untuk menggubal pelan lima perkara yang dipersetujui dengan Myanmar dua tahun lalu selepas rampasan kuasa tentera menggulingkan kerajaan Aung San Suu Kyi.Beribu-ribu orang telah terbunuh dalam tindakan keras junta ke atas pembangkang dan kumpulan bersenjata yang menentang pemerintahannya.Ketika para pemimpin memulakan rundingan hari terakhir di bandar nelayan Labuan Bajo, Presiden Indonesia Joko Widodo mengakui mereka 'tiada kemajuan ketara' dalam melaksanakan rancangan damai itu.Junta telah menolak kritikan antarabangsa dan enggan terlibat dengan penentangnya, termasuk penggubal undang-undang yang digulingkan.Serangan udara ke atas sebuah kampung di kubu pemberontak bulan lalu yang dilaporkan membunuh kira-kira 170 orang mencetuskan kecaman global dan memburukkan lagi pengasingan junta.Pengerusi blok Jakarta tahun ini telah menimbulkan harapan ASEAN boleh mendesak penyelesaian secara aman, menggunakan pertimbangan ekonomi serta pengalaman diplomatiknya.Tetapi perpecahan dalam ASEAN telah menghalang usaha tersebut. Sumber diplomatik memberitahu AFP pada hari Rabu bahawa beberapa negara pada sidang kemuncak itu telah mencadangkan untuk menjemput kembali junta ke mesyuarat peringkat tinggi.Myanmar masih tergolong dalam 10 anggota blok ASEAN tetapi telah dihalang daripada menghadiri sidang kemuncaknya kerana kegagalan junta melaksanakan rancangan damai itu.ASEAN dilihat oleh pengkritik sebagai 'bercakap tanpa gigi', tetapi prinsip piagam konsensus dan tidak campur tangan telah menjejaskan keupayaannya untuk menghentikan keganasan di Myanmar.Draf terbaharu kenyataan akhir sidang kemuncak yang dilihat AFP telah membiarkan perenggan mengenai Myanmar terbuka, mencerminkan kesukaran diplomatik berhubung isu itu.Kajian semula piagam itu telah lama tertangguh, kata Lina Alexandra dari Pusat Kajian Strategik dan Antarabangsa di Jakarta."Bila awak nampak rumah jiran sebelah awak terbakar, apa awak akan buat? Boleh awak diam saja, itu bukan masalah saya?" dia berkata. -AFP


Korea Selatan tamatkan hampir semua sekatan COVID-19

SEOUL, 11 Mei - Presiden Korea Selatan, Yoon Suk Yeol pada Khamis mengisytiharkan bahawa hampir semua sekatan COVID-19 ditamatkan termasuk pengasingan mandatori.Yoon semasa mesyuarat tindak balas COVID-19 berkata tempoh kuarantin mandatori tujuh hari untuk pesakit COVID-19 akan dikurangkan kepada lima hari, lapor Agensi Berita Yonhap.

Beliau berkata arahan pemakaian pelitup muka dalam bangunan juga akan ditarik balik kecuali di wad hospital dan tiada lagi ujian PCR sejurus ketibaan.

Langkah itu berkuat kuasa 1 Jun manakala tahap krisis COVID-19 akan diturunkan daripada "serius" kepada "berjaga-jaga."Pengumuman itu dibuat beberapa hari selepas Pertubuhan Kesihatan Sedunia (WHO) mengisytiharkan wabak itu bukan lagi "darurat kesihatan global."- BERNAMA